Source: http://docplayer.fi/161843-Tuukka-heikkila-sahkoverkon-toimitusvarmuuteen-liittyvien-valvon-tamenetelmien-kehittaminen.html
Timestamp: 2018-01-21 13:14:21+00:00
Document Index: 15404986

Matched Legal Cases: ['kko ', 'kko ', 'kko ', 'kko ', 'kko ', 'kko ', 'KKO ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

TUUKKA HEIKKILÄ SÄHKÖVERKON TOIMITUSVARMUUTEEN LIITTYVIEN VALVON- TAMENETELMIEN KEHITTÄMINEN - PDF
TUUKKA HEIKKILÄ SÄHKÖVERKON TOIMITUSVARMUUTEEN LIITTYVIEN VALVON- TAMENETELMIEN KEHITTÄMINEN
Download "TUUKKA HEIKKILÄ SÄHKÖVERKON TOIMITUSVARMUUTEEN LIITTYVIEN VALVON- TAMENETELMIEN KEHITTÄMINEN"
1 TUUKKA HEIKKILÄ SÄHKÖVERKON TOIMITUSVARMUUTEEN LIITTYVIEN VALVON- TAMENETELMIEN KEHITTÄMINEN Diplomityö Tarkastaja: professori Pertti Järventausta Tarkastaja ja aihe hyväksytty Tieto- ja sähkötekniikan tiedekuntaneuvoston kokouksessa 9. lokakuuta 2013
2 II TIIVISTELMÄ TAMPEREEN TEKNILLINEN YLIOPISTO Sähkötekniikan koulutusohjelma HEIKKILÄ, TUUKKA: Sähköverkon toimitusvarmuuteen liittyvien valvontamenetelmien kehittäminen Diplomityö, 63 sivua Tammikuu 2014 Pääaine: Sähköverkot ja -markkinat Tarkastaja: professori Pertti Järventausta Avainsanat: sähköverkot, sähkömarkkinat, Energiavirasto, sähkömarkkinaviranomainen, valvontamalli, regulaatio, sähkönjakelu, sähkönlaatu, laatukannustin, toimitusvarmuus voimaan astuneen uuden sähkömarkkinalain myötä Suomen sähköverkonhaltijat saivat uusia velvoitteita, joista tämän diplomityön kannalta tärkeimpiä ovat sähkön toimitusvarmuuden parantamiseen tähtäävät vaatimukset. Lakimuutosten seurauksena sähkömarkkinaviranomaisena toimivan Energiaviraston on uudistettava valvontamenetelmiään. Diplomityö käsittelee aluksi lain aiheuttamia muutoksia sähköverkonhaltijoiden toimintaan ja sitä, millainen on Energiaviraston rooli lain aiheuttamien muutosten valvonnassa. Diplomityössä käsitellään nykyään yleisesti käytössä olevia toimitusvarmuutta kuvaavia tunnuslukuja sekä arvioidaan niiden hyödyllisyyttä ja käyttökelpoisuutta Energiaviraston toiminnassa. Samassa yhteydessä käydään läpi, miten keskeytyksistä aiheutunut haitta (KAH) lasketaan ja mihin KAH -kustannusta käytetään. Tämä tarkoittaa Energiaviraston keräämien, maailmalla melko vähän käytössä olevien, vuosienergioilla painotettujen tunnuslukujen käsittelyä. Työssä esitellään myös vaihtoehtoja suurjännitteisen jakeluverkon uusiksi tunnusluvuiksi. Työssä käydään läpi kolmannella valvontajaksolla käytössä olevat valvontamenetelmät pääpiirteittäin. Suurimmassa roolissa ovat sähköverkkotoimintaa ohjaavat kannustimet, joista diplomityön kannalta tärkein on laatukannustin. Työn soveltavassa osuudessa arvioidaan laatukannustimen tämänhetkistä tilannetta, sen mahdollisuuksia ja rajoitteita. Tämän jälkeen pohditaan, kuinka laatukannustinta olisi järkevintä kehittää tuleville valvontajaksoille, ottaen erityisesti huomioon uuden sähkömarkkinalain aiheuttamat vaatimukset. Johtopäätöksenä laatukannustimen suhteen voidaan todeta, että periaatteeltaan suhteellisen pienillä muutoksilla saataisiin aikaiseksi merkittävästi paremmin toimiva kannustinmekanismi. Diplomityön lopputuloksena ehdotetaan muokattua laatukannustinta, joka lisäisi sallittua tuottoa niille sähköverkonhaltijoille, jotka ovat alkaneet rakentaa sähköverkkoa vaiheittain uudet toimitusvarmuusvaatimukset täyttäväksi. Vastaavasti sähköverkonhaltijoita, jotka antavat verkkonsa rapistua, sanktioitaisiin samassa suhteessa. Työssä esitellään myös matemaattinen menetelmä poikkeuksellisten päivien (Major Event Day, MED) huomiotta jättämiseen tunnuslukuja laskettaessa ja systemaattinen malli poikkeuksellisten vuosien vaikutuksen rajoittamiseen KAH -vertailutasoa laskettaessa.
3 III ABSTRACT TAMPERE UNIVERSITY OF TECHNOLOGY Master s Degree Programme in Electrical Engineering HEIKKILÄ, TUUKKA: Development of regulation methods for security of supply in power distribution grid Master of Science Thesis, 63 pages January 2014 Major: Power Systems and Market Examiner: Professor Pertti Järventausta Keywords: power system, electricity market, Energy Authority, regulation model, electricity distribution, power quality, quality regulation, security of electricity supply The new Finnish Electricity Market Act came into effect on first of September 2013 and brought about several new obligations to electricity distribution network operators. Specifically, the obligations to improve security of electricity supply play a major role in this thesis. As a result of these changes in legislature, Energy Authority has to renew its regulation methods. First this thesis deals with the changes in legislature that affect distribution network operators and also, what is the role of Energy Authority in supervising the transition to the new Electricity Market Act. This thesis examines the most commonly used distribution reliability indices and assesses their usability in regulation methods currently used by Energy Authority. In the same context, thesis analyzes in detail how a figure called outage costs (KAH) is calculated and where it is used. This means explaining the annual energy usage based reliability figures that are collected by Energy Authority, most of which are not commonly used. Thesis also introduces alternatives for new reliability figures in high voltage distribution networks. Regulation methods that are used in the third regulation period are sifted through in this thesis, albeit broadly. Greatest role is given to the incentives that guide the electricity network operators, most importantly the quality incentive. In the practical part of the thesis, the current status of quality incentive is assessed, including its potential and restrictions. After that, thesis discusses what would be the most reasonable way to develop the quality incentive in light of future regulation periods. As a conclusion it can be stated that with relatively small changes in the incentive, it is possible to substantially improve the incentive mechanism. One of the results of this thesis is a modified quality incentive that would increase the amount of reasonable returns for those network operators that have begun to develop their network to fulfill the new obligations concerning the security of electricity supply. Correspondingly the network operators that allow their networks to deteriorate, would be sanctioned in the same manner. This thesis also introduces a mathematical method to eliminate the effect of major event days (MED) when calculating electricity distribution reliability indices and a systematic model to reduce the effect of abnormal years when calculating the reference level of KAH.
4 IV ALKUSANAT Tämä diplomityö on tehty Helsingissä Energiavirastolle. Diplomityön tarkastajana toimi professori Pertti Järventausta Tampereen teknilliseltä yliopistolta. Energiavirastolla työtäni ohjasivat johtava asiantuntija Martti Hänninen ja yli-insinööri Tarvo Siukola. Haluan kiittää Marttia ja Tarvoa mielenkiintoisesta ja haastavasta aiheesta sekä erinomaisesta ohjauksesta työn aikana. Lisäksi haluan kiittää myös muita Energiaviraston työntekijöitä mainiosta työympäristöstä sekä erityisesti ryhmäpäällikkö Simo Nurmea ja verkkoinsinööri Lasse Simolaa loistavista ideoista ja osallistumisesta työn ohjaamiseen. Haluan kiittää Perttiä erinomaisesta ja täsmällisestä työn tarkastuksesta sekä aktiivisesta osallistumisesta työn sisällön suunnitteluun. Kiitokset arvokkaasta yhteistyöstä kuuluvat myös Loiste Sähköverkko Oy:lle ja Tekla Oyj:lle antoisista palavereista ja hyödyllisistä materiaaleista työhön. Lopuksi haluan lausua erityiskiitokset sisarelleni, langolleni ja vanhemmilleni korvaamattomasta tuesta työtä tehdessäni. Helsingissä 17. tammikuuta 2014 Tuukka Heikkilä
5 V SISÄLLYS Abstract... III Termit ja niiden määritelmät... VII 1 Johdanto Sähköverkkotoiminnan viranomaisvalvonta Energiaviraston tehtävät Verkot -ryhmän tehtävät Kansainvälinen yhteistyö Sähköverkkoliiketoiminta Valvontamenetelmät Laatukannustin Tehostamiskannustin Investointikannustin Innovaatiokannustin Toimitusvarmuuskannustin Sähköverkko ja toimitusvarmuus Sähkön kokonaishinnan kehitys ja verkon ikääntyminen Suomen sähköverkon kehitys ja nykyinen rakenne Sähköverkon historiaa Kantaverkko ja suurjännitteinen jakeluverkko Jakeluverkko Sähköverkon tulevaisuus Keskeytyksistä aiheutunut haitta ja sen vaikutukset Kansantaloudellinen näkökulma Keskeytyksistä aiheutuneen haitan määrittäminen Keskeytyksistä aiheutuneen haitan laskenta jakeluverkonhaltijoille Keskeytyksistä aiheutuneen haitan laskenta suurjännitteisen jakeluverkon haltijoille Keskeytysten aiheuttaman haitan vertailutason määrittäminen Uuden sähkömarkkinalain tuomat vaatimukset Keskeiset vaatimukset Verkon kehittämisvelvollisuus Jakeluverkon toiminnan laatuvaatimukset Tulkintaa keskeytyksistä Vakiokorvaukset uudessa sähkömarkkinalaissa Toimitusvarmuutta kuvaavat tunnusluvut ja niiden kehittäminen Tunnuslukujen merkitys Asiakasmääräperusteiset tunnusluvut Tehoperusteiset tunnusluvut Valvontamallissa käytettävät toimitusvarmuutta kuvaavat tunnusluvut Jakeluverkkotoiminnan tunnusluvut... 40
6 5.4.2 Suurjännitteisen jakeluverkkotoiminnan tunnusluvut Tunnuslukujen kehittäminen jakeluverkoille Tunnuslukujen kehittäminen suurjännitteisille jakeluverkoille Laatukannustimen tarkastelu Leikkurivaikutuksen arviointi nykytilanteessa Laatukannustimen kehittäminen Koko KAH -kustannuksen käyttäminen laatukannustimessa KAH -vertailutason analysointi Poikkeuksellisten päivien määrittäminen Päätelmät ja suositukset Tunnusluvut Laatukannustin Lähteet VI
7 VII TERMIT JA NIIDEN MÄÄRITELMÄT CAIDI CAIFI CEER dnro EMV ET FASIT JHA KAH KOPEX LTY MAIFI NKA NVE SAIDI SAIFI TEM TKK TTY TOTEX Customer Average Interruption Duration Index Customer Average Interruption Frequency Index Council of European Energy Regulators Diaarinumero Energiamarkkinavirasto Energiateollisuus ry (Feil- og avbruddsstatistikk i totalnettet). Norjan sähköverkkoregulaattorin käyttämä keskeytysraportointi ja -tilastointiohjelma Jälleenhankinta-arvo Keskeytyksistä aiheutunut haitta Verkonhaltijan kontrolloitavissa olevat operatiiviset kustannukset Lappeenrannan teknillinen yliopisto Momentary Average Interruption Frequency Index Nykykäyttöarvo Norges vassdrags og energiverk. Norjan sähkömarkkinoiden regulaattori System Average Interruption Duration Index System Average Interruption Frequency Index Työ- ja elinkeinoministeriö Teknillinen korkeakoulu Tampereen teknillinen yliopisto Verkonhaltijan toteutuneet tehostamiskustannukset AJK t hajk he,odott he,suunn hi,j hpjk hw,odott hw,suunn JHAt,i Asiakkaan keskimääräinen vuotuinen 1-70 kv verkon aikajälleenkytkennöistä aiheutunut vuosienergioilla painotettu keskeytysmäärä vuonna t, kappaletta Aikajälleenkytkennöistä asiakkaalle aiheutuneen haitan hinta vuoden 2005 rahanarvossa, euroa/kw Odottamattomista keskeytyksistä asiakkaalle aiheutuneen haitan hinta vuoden 2005 rahanarvossa, euroa/kwh Suunnitelluista keskeytyksistä asiakkaalle aiheutuneen haitan hinta vuoden 2005 rahanarvossa, euroa/kwh Keskeytyksen kestoaika muuntopiireillä tai keskijänniteverkon loppukäyttäjällä Pikajälleenkytkennöistä asiakkaalle aiheutuneen haitan arvo vuoden 2005 rahanarvossa, euroa/kw Odottamattomista keskeytyksistä asiakkaalle aiheutuneen haitan arvo vuoden 2005 rahanarvossa, euroa/kw Suunnitelluista keskeytyksistä asiakkaalle aiheutuneen haitan hinta vuoden 2005 rahanarvossa, euroa/kw Verkkokomponentin i jälleenhankinta-arvo vuonna t
8 VIII kajk Asiakkaan keskimääräinen vuotuinen 1-70 kv verkon aikajälleenkytkennöistä aiheutunut vuosienergioilla painotettu keskeytysmäärä, kpl KAodott,t Asiakkaan keskimääräinen vuotuinen 1-70 kv verkon odottamattomista keskeytyksistä aiheutunut vuosienergioilla painotettu keskeytysaika vuonna t, tuntia KAsuunn,t Asiakkaan keskimääräinen vuotuinen 1-70 kv verkon suunnitelluista keskeytyksistä aiheutunut vuosienergioilla painotettu keskeytysaika vuonna t, tuntia KHI2004 Kuluttajahintaindeksi vuonna 2004 KHIn-1 Kuluttajahintaindeksi vuonna n-1 KModott,t Asiakkaan keskimääräinen vuotuinen 1-70 kv verkon odottamattomista keskeytyksistä aiheutunut vuosienergioilla painotettu keskeytysmäärä vuonna t, kappaletta KMsuunn,t Asiakkaan keskimääräinen vuotuinen 1-70 kv verkon suunnitelluista keskeytyksistä aiheutunut vuosienergioilla painotettu keskeytysmäärä vuonna t, kappaletta m Muuntopiirien ja keskijänniteverkon loppukäyttäjien lukumäärä mhi Keskeytyksen i vaikutusalueella olleiden muuntopiirien yhteenlaskettu keskeytysaika mhi,l Keskeytyksen i muuntopiiriin tai keskijänniteverkon loppukäyttäjään l aiheuttama keskeytysaika, h mi Niiden muuntopiirien lukumäärä, joihin keskeytys i vaikuttaa, kpl mi,j Keskeytysajan hi,j vaikutusalueella olevien muuntopiirien lukumäärä, kpl n Keskeytysten lukumäärä NKAt,i Verkkokomponentin i nykykäyttöarvo vuonna t pitoaikan Verkkokomponentin n pitoaika. PJK t Asiakkaan keskimääräinen vuotuinen 1-70 kv verkon pikajälleenkytkennöistä aiheutunut vuosienergioilla painotettu keskeytysmäärä vuonna t, kappaletta t Tarkasteluvuosi Tt Vuoden t tuntien lukumäärä TPt Verkon laskennallinen tasapoisto vuonna t Wn Verkonhaltijan verkosta asiakkaille luovutettu energiamäärä vuonna n, kwh Wt Verkonhaltijan verkosta asiakkaille luovutettu energiamäärä vuonna t, kwh Wtot Keskijänniteverkon loppukäyttäjien sekä kaikkien muuntopiirien vuosienergioiden summa, MWh
9 1 1 JOHDANTO Suomen sähkömarkkinaviranomaisena toimiva Energiavirasto on viime vuosina ottanut laajemminkin kantaa sähköverkonhaltijoiden tapoihin toteuttaa riittävän tasoinen toimitusvarmuus sähköverkossaan. Kannanotot ovat tiukentuneet erityisesti toisen valvontajakson ( ) aikana tapahtuneiden rajuilmojen aiheuttamien pitkien sähkökatkosten vuoksi. Kritiikki ei aina ole ollut yleistä, jokaista verkonhaltijaa koskevaa, vaan kannanotot ovat langettavien päätösten myötä kohdentuneet jopa yksittäisiin sähköverkonhaltijoihin. (Energiamarkkinavirasto 2012b) Tämä viittaa siihen, että Energiavirasto on toiminnassaan siirtymässä kohti suorempaa vaikuttamista, kun aiemmin sen toimintaa voitiin kuvata enemmän yleisesti alaa ohjaavaksi tai alalle suuntaa-antavaksi. Sähkömarkkinalain mukainen kehittämisvelvollisuus on yksi monista sähköverkonhaltijoita velvoittavista säädöksistä, mutta sen soveltaminen on ollut melko harvinaista ja rajoittunut lähinnä poikkeuksellisiin laiminlyönteihin. Sen sijaan uudessa voimaan astuneessa sähkömarkkinalaissa on ensimmäistä kertaa määritelty kehittämisvelvollisuutta täydentävät ja täsmentävät toimitusvarmuusvaatimukset, joiden mukaan myrsky tai lumikuorma ei saa aiheuttaa asemakaava-alueella yli kuuden tunnin keskeytyksiä eikä muillakaan alueilla yli 36 tunnin keskeytyksiä. Näiden toimitusvarmuuteen liittyvien uusien velvoitteiden myötä on selvää, että on olemassa yhteiskunnallinen ja poliittinen paine sähköverkkojen saattamiseksi harvinaisetkin sääolosuhteet kestävään kuntoon. Kehittämisvelvollisuutta on tarkasteltu lähemmin Tarvo Siukolan vuonna 2013 valmistuneessa Energiamarkkinavirastolle tehdyssä diplomityössä. (Siukola 2013) Näin ollen, vaikka toimitusvarmuuden tarkastelu liittyy hyvin läheisesti kehittämisvelvollisuuteen, on viimeksi mainittu jätetty tässä diplomityössä tietoisesti pienemmälle huomiolle. Tämä diplomityö käsittelee aluksi sähköverkon toimitusvarmuutta yleisellä tasolla kirjallisuusselvityksen muodossa. Avainasemassa ovat lukuisat eurooppalaiset kirjallisuuslähteet ja lisäksi myös eräät kansainväliset standardit. Sähköverkon toimitusvarmuuden seuraamiseen on olemassa nykyistä tarkempia keinoja, mutta tämä ei välttämättä tarkoita sitä, että samat mallit ja menettelytavat olisivat suoraan yhteensopivia Suomen sähköverkkotoiminnan viranomaisvalvonnan kanssa. Diplomityö sivuaa myös tätä aihetta ja ehdottaa Energiavirastolle soveltuvia kehittämiskohteita toimitusvarmuuden tarkasteluun. Energiaviraston Verkot -ryhmä on päävastuussa sähköverkkotoimintaa harjoittavien organisaatioiden toimitusvarmuuden tarkastelusta. Tämän lisäksi muun muassa Energiateollisuus ry kerää jäsenyrityksiltään sähköverkon toimitusvarmuutta kuvaavia tilastoja.
10 Näiden tilastojen muodostamiseen on hiljattain päivitetty kansainvälinen standardi, jota myös diplomityössä käydään läpi. Työn tavoitteena onkin ennen kaikkea antaa käytännön pohjatietoa sille, että toimitusvarmuutta kuvaavat tunnusluvut olisivat riittävän selkeästi ja yksiselitteisesti määritellyt, mikä taas on välttämätöntä eri verkonhaltijoiden toimittamien tunnuslukujen vertailukelpoisuuden varmistamiseksi. Toisena päätavoitteena diplomityössä on nykyisten valvontamenetelmien sisältämän laatukannustimen tarkastelu, joka pohjautuu keskeytyksistä aiheutuneen haitan (KAH) laskentaan. Energiaviraston ylläpitämän valvontatietojärjestelmän monivuotisten historiatietojen avulla on mahdollista tutkia hyvinkin täsmällisesti laatukannustimen muutosten vaikutuksia verkonhaltijoiden kohtuulliseen tuottoon. Tulosten pohjalta voidaan tehdä johtopäätöksiä sen suhteen, ovatko laatukannustimen muuttamisen aiheuttamat riskit sopusuhdassa sekä kannustin- että sanktiovaikutuksen osalta. 2
11 3 3 2 SÄHKÖVERKKOTOIMINNAN VIRANOMAIS- VALVONTA Sähkönjakelu on Suomessa alueellinen monopoli, ja kuten useimmissa monopoliasemaa nauttivissa liiketoiminnoissa, tämä edellyttää toimivaa valvontaa lukuisista eri syistä. Tärkeimpänä näistä on sähkönkäyttäjään kohdistuvan hinnoittelun kohtuullisuuden varmistaminen. Valvontaa varten on oltava olemassa riippumaton ja tasapuolisesti toimiva taho. Suomessa tätä valvontaa hoitaa sähkömarkkinaviranomaisena toimiva Energiavirasto. Tässä luvussa esitellään Energiaviraston toimintaa sekä valvonnan kannalta olennaisten ryhmien tehtäviä ja myös sitä, miten sähköverkkotoiminnan hinnoittelun kohtuullisuutta valvotaan siihen kehitetyllä valvontamallilla. Lisäksi luvussa kuvataan sähköverkkotoiminnan erityispiirteitä ja tärkeimpiä lain asettamia velvoitteita. 2.1 Energiaviraston tehtävät Energiavirasto on työ- ja elinkeinoministeriön (TEM) alaisuudessa toimiva asiantuntijavirasto. Diplomityön kirjoitushetkellä Energiavirastossa toimii 5 ryhmää, jotka ovat Energiatehokkuus, Markkinat, Päästökauppa, Uusiutuva energia ja Verkot. Sähköverkkotoiminnan hinnoittelun kohtuullisuutta valvoo suurimmalta osin Verkot -ryhmä. Myös Markkinat -ryhmän tehtävät liittyvät läheisesti sähkön hinnoittelun tarkasteluun ja ryhmä muun muassa ylläpitää sähkönmyyjien hintojen vertailun mahdollistavaa -palvelua. Tehtävät, joita Energiaviraston edellytetään hoitavan, on määritelty lainsäädännössä. Niin sanotuksi sähkömarkkinapaketiksi kutsuttu kokoelma uusia lakeja astui voimaan , ja näiden ansiosta vanha sähkömarkkinalaki saatettiin huomattavasti täsmällisempään nykymuotoonsa. Aiempaan sähkömarkkinalakiin verrattuna on huomioitava, että uudet Energiavirastoa ja sen tehtäviä koskevat lait ovat nykyään täysin itsenäistä lainsäädäntöä (Finlex 2013a). Oman lisänsä viraston työtehtäviin tuovat myös muun muassa joskus hyvinkin laajat kansainväliset tietopyynnöt, joihin virastolla on luonnollisesti velvollisuus vastata. Hyvien hallintoperiaatteiden lisäksi edellä mainittu velvollisuus perustuu hallintolakiin ja viranomaisen neuvontavelvollisuuteen Verkot -ryhmän tehtävät Verkot -ryhmä vastaa sähkö- ja maakaasuverkkotoiminnan taloudelliseen ja tekniseen valvontaan liittyvistä tehtävistä, mukaan lukien näihin liittyvät EU- ja kansainväliset
12 4 tehtävät. Energiaviraston Verkot -ryhmä jakautuu taloudellisen ja teknisen valvonnan tiimeihin. Taloudellisen valvonnan tehtäviin kuuluvat muun muassa (Huttunen 2014): sähkö- ja maakaasuverkkotoiminnan hinnoittelun kohtuullisuuden valvonta ja valvontamenetelmien kehittäminen sähkö- ja maakaasuverkkotoiminnan tehokkuuden mittaaminen ja mittaamisen kehittäminen valvontatietojärjestelmän taloudellisten osioiden ylläpito ja kehittäminen sähkö- ja maakaasuliiketoimintojen eriyttämisen valvonta sähkö- ja maakaasuverkkotoiminnan taloudelliseen valvontaan kuuluvat kansainväliset tehtävät sähkö- ja maakaasuverkkolupien taloudellinen arviointi sähkö- ja maakaasuverkonhaltijoiden tilinpäätöstietojen ja taloudellisten tunnuslukujen kerääminen, todentaminen ja analysointi sähkö- ja maakaasuverkkotoiminnan taloudelliseen valvontaan liittyvien tutkinta-, lausunto- ja neuvonta- sekä vahvistamispyyntöjen käsittely sähkö- ja maakaasuverkkotoiminnan vahvistuspäätökset, valvontapäätökset ja vuosittaiset kohtuullisen tuoton laskelmat sähkö- ja maakaasuverkkotoiminnan taloudellisen valvonnan päätöksiin liittyvät oikeusprosessit Teknisen valvonnan tehtäviin kuuluvat muun muassa (Huttunen 2014): sähkö- ja maakaasuverkkolupien käsittely ja valvonta sähkön ja maakaasun verkonarvon määrityksen kehittäminen ja verkonarvolaskelmat sähkö- ja maakaasuverkkojen toimitusvarmuuden, sähkön laadun ja kehittämisvelvollisuuden valvonta sähköverkkojen kehittämissuunnitelmien arviointi sähkö- ja maakaasuliittymien hinnoitteluperiaatteiden kehittäminen sekä liittymien hinnoittelun valvonta sähkön ja maakaasun mittauksiin, tasehallintaan ja -selvitykseen sekä sanomaliikenteeseen liittyvä valvonta sähköjohtojen rakentamislupien käsittely ja valvonta älykkäiden sähköverkkojen kehittymisen edistäminen sähkön ja maakaasun verkonhaltijoiden verkkopalvelu- ja liittymisehtojen valvonta valvontatietojärjestelmän teknisten osioiden ylläpito ja kehittäminen sähkö- ja maakaasuverkkotoiminnan tekniseen valvontaan kuuluvat kansainväliset tehtävät sähkö- ja maakaasuverkonhaltijoiden verkonrakennetietojen ja teknisten tunnuslukujen kerääminen, todentaminen ja analysointi
13 5 sähkö- ja maakaasuverkkotoiminnan tekniseen valvontaan liittyvien tutkinta-, lausunto- ja neuvonta- sekä vahvistamispyyntöjen käsittely sähkö- ja maakaasuverkkotoiminnan teknisen valvonnan päätöksiin liittyvät oikeusprosessit Kansainvälinen yhteistyö Energiavirasto on jäsenenä myös lukuisissa kansainvälisissä järjestöissä, kuten ACER (Agency for the Cooperation of Energy Regulators), CEER (Council of European Energy Regulators) ja NordREG (Nordic Energy Regulators). Näistä ACER on energiamarkkinoita valvovien regulaattoreiden yhteistyön edistämiseen luotu organisaatio, jonka olemassaolo pohjautuu kolmannen sähkön sisämarkkinadirektiivin tuomiin vaatimuksiin. ACER:n tehtävä on täydentää ja koordinoida kansallisten regulaattoreiden työtä (Agency for the Cooperation of Energy Regulators 2013a). Sen jäseniä ovat kaikki Euroopan Unionin jäsenvaltiot, joita on diplomityön kirjoitushetkellä 28, viimeisimpänä Kroatia liityttyään Euroopan unioniin alkaen. (Agency for the Cooperation of Energy Regulators 2013b) CEER on edellisestä järjestöstä poiketen kaikkien Euroopan regulaattoreiden välinen vapaaehtoinen yhteistyöjärjestö (Council of European Energy Regulators 2013). Siihen siis voi kuulua ja kuuluukin EU:n jäsenmaiden lisäksi muita Euroopan valtioita. Jäsenten määrä organisaatiossa on 30 varsinaista jäsentä ja 2 tarkkailijajäsentä, jotka voivat osallistua kokouksiin, mutta eivät päätöksentekoon. NordREG taas on Pohjoismaiden regulaattoreiden muodostama vapaaehtoinen yhteistyöjärjestö (Nordic Energy Regulators 2013). Energiavirasto on edellä mainituissa järjestöissä toimimisen lisäksi ajoittain mukana myös EU:n komission asettamissa työryhmissä. Kansainvälisiä raportteja varten toimitettavat tiedot ja artikkelit saattavat vaatia viraston ryhmien välistä yhteistyötä. Hyvänä esimerkkinä tähän ovat sähkön kokonaishinnan muodostumista käsittelevät toimenpidepyynnöt, joissa sähkön siirtohintaan saa ajankohtaisimman tiedon Verkot -ryhmältä ja sähköenergian hintaan taas Markkinat - ryhmältä. Kansainvälinen toiminta on luotu muun muassa siksi, että eri maiden viranomaisilla olisi selkeä kanava hyvien käytäntöjen jakamiseen ja niiden luomiseen. Myös lukuisat eri maiden menetelmiä ja käytäntöjä käsittelevät selvitykset edellyttävät kansainvälisen organisaation olemassaoloa, sillä selvitysten laajuuden vuoksi niiden tehokas laatiminen olisi todennäköisesti erittäin vaikeaa ilman järjestäytynyttä yhteistyöelintä. Esimerkkinä kansainvälisistä selvityksistä on ACER/CEER -yhteenliittymän laatima vuosittainen raportti sähkön ja maakaasun sisämarkkinoiden valvonnan tuloksista (Annual Report on the Results of Monitoring the Internal Electricity and Natural Gas Markets). 2.2 Sähköverkkoliiketoiminta Sähkön myynnin avautuminen kilpailulle tarkoitti sitä, että sähkönjakeluverkosta tuli markkinapaikka. Muutos tapahtui , kun sähkömarkkinalaki (386/1995) astui
14 voimaan koskien ensin suuryrityksiä ja myöhemmin vuonna 1998 myös kotitalouksia ja pienyrityksiä. Sähköverkkotoiminta on luonteeltaan luvanvaraista monopolitoimintaa, joka on sähkömarkkinalain mukaisesti eriytettävä vähintään kirjanpidollisesti samassa yhtiössä harjoitettavasta muusta toiminnasta, jotta liiketoimintojen välillä ei tapahdu ristiinsubventiota. Erityisesti tämä koskee samassa yhtiössä tapahtuvaa sähkön tuotantoa ja/tai myyntiä. (Partanen 2012) Sähkön jakeluverkonhaltijoiden täytyy eriyttää sähköverkkotoiminta oikeudellisesti muista sähköliiketoiminnoista, mikäli yritys on siirtänyt kolmen edellisen vuoden aikana verkossaan 400 voltin nimellisjännitteellä sähköä vähintään 200 gigawattituntia vuodessa. Oikeudellinen eriyttäminen tarkoittaa, että sähköverkkotoimintaa ei harjoiteta samassa yrityksessä kuin sähkön myyntiä tai tuotantoa. Muiden sähköverkonhaltijoiden täytyy eriyttää sähköverkkotoiminta muista sähköliiketoiminnoista vähintään laskennallisesti, mikä tarkoittaa erillisen tuloslaskelman ja taseen laatimista sähköverkkotoiminnalle ja muille sähköliiketoiminnoille. (Energiamarkkinavirasto 2013c) Sähköverkkoliiketoiminta edellyttää verkkolupaa, jonka myöntää Energiavirasto. Sähköverkkolupaa tai sen ehtoja voidaan muuttaa luvanhaltijan suostumuksella ja muulloinkin, jos muutos perustuu lainsäädännön muuttumiseen tai muutoksenhakutuomioistuimen antamaan ratkaisuun. Juuri näin on tapahtunut vuonna 2013, kun uusi sähkömarkkinalaki astui voimaan, minkä johdosta jokaisen verkonhaltijan oli haettava sähköverkkolupaa uudestaan. (HE 20/2013 vp 2013) Verkkoluvan saaneita sähköverkonhaltijoita koskevat lukuisat sähkömarkkinalaissa määritellyt velvoitteet, joita ovat muun muassa verkon ylläpito- ja kehittämisvelvollisuus, sähkönkäyttöpaikkojen ja tuotantolaitosten liittämisvelvollisuus sekä sähkön siirtovelvollisuus. Verkonhaltijalle asetettuihin velvoitteisiin kuuluu myös se, että sähkön laadun täytyy olla lain asettaman standardin (SFS-EN 50160) mukaista. Sähkön laatu ja toimitusvarmuus ovat laissa kaksi täysin eri asiaa, sillä kyseinen standardi antaa tarkat reunaehdot vain jännitteen laadulle. Sen sijaan vaadittavalle toimitusvarmuudelle on sähkömarkkinalaissa omat määritelmät, eikä edellä mainittuun sähkön laadun määrittelevään standardiin viitata kuin lähinnä niiden asioiden suhteen, jotka jäävät huomiotta toimitusvarmuuden tarkastelussa. (Suomen standardoimisliitto SFS ry 2010) Verkonhaltijoiden verkkolupaan sisältyy maantieteellinen vastuualue, jossa verkonhaltijalla on yksinoikeus rakentaa sähköverkkoa. Tällä alueella tulee sähkömarkkinalain mukaan olla käytössä niin kutsuttu pistehinnoittelu, mikä tarkoittaa sitä, että sähkön siirtohintaan ei saa vaikuttaa asiakkaan sijainti verkossa. Hinta siis määräytyy sen mukaan, millaisia palveluja asiakas järjestelmästä tarvitsee ja missä verkkoportaassa ja minkä verkonhaltijan verkossa hänen liittymispisteensä sijaitsee. Lisäksi jokaisen verkonhaltijan on huolehdittava, että oma hintajärjestelmä on yhteensopiva muiden verkkojen järjestelmiin, joiden kanssa se muodostaa kokonaisuuden. Pistehinnoittelujärjestelmän seurauksena kaikki sähkönkäyttäjät ja -tuottajat osallistuvat kantaverkon rakentamisen, ylläpidon ja käytön kustannuksiin. (HE 20/2013 vp 2013) Kilpailun lisääminen sähkökaupassa edellyttää, että kaupan osapuolet pääsevät mahdollisimman helposti markkinapaikalle, jonka sähköverkot muodostavat. Kun maan 6
15 7 sähköverkko muodostuu useista eri omistajien hallitsemista verkoista, verkkopalveluista sopiminen ja niiden erilaiset hinnoitteluperiaatteet voivat vaikeuttaa huomattavasti kaupankäyntiä. Sen vuoksi on tarpeen velvoittaa verkonhaltijoita noudattamaan periaatteita, jotka on listattu sähkömarkkinalain (588/2013, V osa, 13 luku) :ssä (Finlex 2013b). Näiden periaatteiden tarkoitus on helpottaa järjestelmän palvelujen saantia asiakkaiden kannalta. (HE 20/2013 vp 2013) On hyvä huomata, että lain määrittelemistä sähkösopimuksia koskevista säännöksistä ei saa sopimuksin poiketa kuluttajan vahingoksi. 2.3 Valvontamenetelmät Sähköverkonhaltijoiden sähkön siirtohintojen kohtuullisuuden valvontaan on vuosien mittaan kehitetty jatkuvasti parempia menetelmiä sekä hyvään toimintaan ohjaavia kannustimia. Aikaisemmin valvonta perustui tapauskohtaiseen hintojen ja sähköverkkotoiminnan tarkasteluun, mutta myöhemmin Energiavirastossa on kehitetty valvontamenetelmät, joiden avulla sähkön siirtohintojen kohtuullisuutta voidaan tarkastella ja valvoa hyvinkin systemaattisesti. Tämä on tarkoittanut myös sitä, että Energiavirasto on siirtynyt jälkikäteisen valvonnan sijaan etukäteiseen valvontaan. Viraston käyttämiä valvontamenetelmiä on hiljattain ylistetty muun muassa sanoin unique, highly sophisticated model konsulttiyhtiö EY:n (aiemmin Ernst & Young) toimesta vuoden 2013 julkaisussa Mapping power and utilities regulation in Europe. (EY 2013) Viraston luomat valvontamenetelmät perustuvat valvontajaksoihin ja hinnoittelun kohtuullisuuden kriteerien määrittämiseen etukäteen. Valvontamenetelmät otettiin käyttöön alkaen ja ensimmäinen valvontajakso oli kolmen vuoden mittainen eli vuodet , minkä jälkeen valvontajaksojen pituudet ovat olleet neljä vuotta kerrallaan. Valvonta on säännöllistä, oma-aloitteista ja koskee järjestelmällisesti kaikkia sähköverkonhaltijoita. Sähkönkäyttäjien ei näin ollen tarvitse tehdä erillisiä tutkintapyyntöjä yksittäisen sähköverkonhaltijan siirtohinnoittelun kohtuullisuuden selvittämiseksi. Nykyinen meneillään oleva kolmas valvontajakso alkoi ja se koskee vuosia Suuntaviivat kolmannelle valvontajaksolle annettiin (dnro 945/430/2010), mihin perustuen valvontamenetelmät viimeisteltiin. Energiaviraston julkaisun Sähkön jakeluverkkotoiminnan ja suurjännitteisen jakeluverkkotoiminnan hinnoittelun kohtuullisuuden valvontamenetelmien suuntaviivat vuosille mukaan (Energiamarkkinavirasto 2011b): Energiavirasto on kehittänyt valvontamenetelmiä kahdelta edelliseltä valvontajaksolta saatujen kokemusten perusteella. Kolmannelle valvontajaksolle valvontamenetelmien keskeiset muutokset koskevat seuraavia menetelmiä: inflaatiokorjaus, sähköverkkoon sitoutuneen pääoman oikaisu ja kohtuullinen tuottoaste sekä tehostamiskannustin. Myös laatukannustinta on kehitetty ja valvontamenetelmiin on lisätty uusina menetelminä investointikannustin ja innovaatiokannustin. Näiden lisäksi verkkotoiminnan tuottoja
16 ja kustannuksia sekä verkkotoiminnan rahoitukseen liittyviä kustannuksia on tarkennettu. Tavoitteena on siis kehittää valvontamenetelmiä ohjaamaan ja kannustamaan verkonhaltijoita kohtuulliseen hinnoitteluun, liiketoiminnan kehittämiseen sekä panostamaan korkeatasoiseen sähkön laatuun ja investoimaan sähköverkkoon. Tämä mahdollistaa verkonhaltijat toimimaan myös pitkällä tähtäimellä kannattavasti, toimintaansa kehittäen sekä asiakkaiden tarpeisiin ja odotuksiin vastaten. (Energiamarkkinavirasto 2011b) Valvontajakson aikana Energiavirasto kerää verkonhaltijoilta vuosittain verkonrakennetiedot, tilinpäätöstiedot sekä tekniset tunnusluvut. Verkonrakennetiedot sisältävät muun muassa tiedon komponenttien määristä, niiden keski-iät ja syyt määrien muutoksille. Tekniset tunnusluvut taas kertovat verkon laajuutta ja luonnetta kuvaavia tietoja pääpiirteittäin sekä diplomityön kannalta olennaisena osana sähköverkon toimitusvarmuutta kuvaavat tiedot. Kun tietojen oikeellisuus on tarkistettu, virasto laskee niiden perusteella vuosittain edellisen vuoden toteutuneen ja kohtuullisen tuoton, joka ilmoitetaan verkonhaltijoille. Valvontamenetelmissä määritetyn kohtuullisen tuoton ja toteutuneen oikaistun tuloksen erotuksesta lasketaan verkonhaltijan tilikauden ali- tai ylijäämä, mikä on havainnollistettu kuvassa
17 9 Kuva 2.1. Energiaviraston valvontamenetelmien laskennallinen periaate. (Energiamarkkinavirasto 2013a) Kuvan 2.1. vasemmalla puolella esitellään verkonhaltijan taseen oikaisun ja kohtuullisen tuoton laskennan periaate sekä laskennassa käytettävät menetelmät. Kuvan oikealta puolelta löytyvät tuloslaskelman oikaisun ja toteutuneen oikaistun tuloksen laskennan periaate sekä laskennassa käytettävät menetelmät ja tekijät. Toimitusvarmuuskannustinta sovelletaan vain kolmannen valvontajakson vuosina
18 Laatukannustin Laatukannustimen tarkoituksena on palkita verkonhaltijoita, jotka ovat parantaneet sähköverkkonsa toimitusvarmuutta ja toisaalta myös asettaa sanktio siitä, mikäli toimitusvarmuuden on annettu heikentyä, esimerkiksi jättämällä vanhentuvia verkkokomponentteja uusimatta. Kannustimen toiminta perustuu keskeytyksistä aiheutuneen haitan (KAH -kustannus) laskentaan, jossa erityyppisille keskeytyksille on määritelty kustannus joko siirtämättä jääneen energian tai keskeytyneen sähkötehon funktiona. KAH -kustannus lasketaan verkonhaltijalle vuosittaisella tarkkuudella, ja sen tavoitteena on määrittää sähkönjakelun keskeytyksistä aiheutunut taloudellinen haitta mahdollisimman tarkasti. (Energiamarkkinavirasto 2011a) Verkonhaltijalla on mahdollisuus saada verkkotoiminnasta toteutuneen KAH - kustannuksen ja sen vertailutason erotuksen puolikkaan verran suurempaa tuottoa, mikäli verkonhaltija on pienentänyt toteutuneita keskeytyksiä alle asetetun keskeytyskustannusten vertailutason. Verkkotoiminnan toteutuneen oikaistun tuoton laskennassa tämä otetaan huomioon pienempänä oikaistuna tuloksena. Keskeytyskustannusten kannustinvaikutus lasketaan kolmesta tekijästä: toteutuneiden keskeytyskustannusten ja keskeytyskustannusten vertailutason erotuksesta, lattia- ja kattotasokorjauksesta sekä symmetrisyyskorjauksesta. Oikaistun tuloksen laskennassa otetaan huomioon vain puolet toteutuneiden keskeytyskustannusten ja keskeytyskustannusten vertailutason välisestä erotuksesta. Lisäksi oikaistun tuloksen laskennassa otetaan huomioon suurimmat poikkeamat keskeytyksissä asettamalla raja-arvo (ns. lattiaja kattotasot) toteutuneiden keskeytyskustannusten ja keskeytyskustannusten vertailutason väliselle erotukselle. Kyseistä raja-arvoa tarkastellaan tämän jälkeen symmetrisyyskorjauksen suhteen, mikä määrittää lopullisen lattia- ja kattotason. (Energiamarkkinavirasto 2011a) Nykyinen menetelmä ottaa siis huomioon vain toteutuneen KAH -kustannuksen puolikkaan, jolloin tilanne on sama kuin jos keskeytyksiä laskettaessa käytettäisiin puolikkaita nykyisistä KAH -arvoista, mikä tarkoittaa sitä, että asiakkaan kukin keskeytys on vain puolet tutkimuksen osoittamista haitta-arvoista (Honkapuro et al. 2007). Tämän jopa hieman keinotekoiselta kuulostavan puoliosan poistaminen olisi monella tapaa tarkoituksenmukaista kuten myöhemmin tässä diplomityössä tullaan esittämään. Toteutuneiden keskeytyskustannusten ja keskeytyskustannusten vertailutason välisen erotuksen puoliosa voi vastata suuruudeltaan enintään 20 % kyseisen vuoden kohtuullisesta tuotosta. Joillakin jakelu- tai suurjännitteisillä jakeluverkonhaltijoilla keskeytyskustannusten vertailutaso voi olla pienempi kuin 20 % verkonhaltijan kohtuullisesta tuotosta, jolloin oikaistun tuloksen laskennassa otetaan huomioon lattia- ja kattotasokorjaukseen liittyvän symmetrisyystekijän vaikutukset. Tässä tapauksessa lattiatasona toimiva keskeytyskustannusten nollataso rajaa suurimman mahdollisimman lattia- ja kattotasokorjauksen pienemmäksi kuin 20 % kohtuullisesta tuotosta. Toisin sanoen, jos keskeytyskustannusten vertailutaso on pienempi kuin 20 % kohtuullisesta tuotosta, voi lattiatasokorjauksen itseisarvo olla enintään yhtä suuri kuin kattotasokorjauksen itseis-
19 11 arvo. Kannustinvaikutukseen sisältyvä lattia- ja kattotasokorjaus sekä symmetrisyyskorjaus lasketaan vain tietyissä tilanteissa, ja tätä metodologiaa käsitellään tarkemmin kappaleessa 6. (Energiamarkkinavirasto 2013a) Tehostamiskannustin Sähkömarkkinalain perusteella Energiaviraston verkonhaltijaan kohdistaman valvontatoiminnan yhtenä tavoitteena on verkonhaltijan toiminnan tehostaminen. Sähkömarkkinalain (386/1995) 38 a 2 momentin 4 kohdan mukaan Energiaviraston vahvistuspäätöksessä voidaan määrätä verkkotoiminnan tehostamiseen kannustavasta tavoitteesta ja sen määrittämistavasta sekä menetelmästä, jolla tehostamistavoitetta sovelletaan hinnoittelussa. (Finlex 2004) Sähkömarkkinalain muuttamisesta annetun hallituksen esityksen (HE 127/2004 vp) mukaan tehostamistavoitteen asettaminen edellyttää verkonhaltijan nykyisen tehostamispotentiaalin arviointia tehokkuusmittauksen avulla sekä toimialan tuottavuuden kasvumahdollisuuksien määrittämistä. Tehostamispotentiaali ja tuottavuuden kasvumahdollisuus muunnetaan vahvistuspäätöksessä valvontajaksoa koskevaksi tehostamistavoitteeksi. (Energiamarkkinavirasto 2013a) Tehokkuuden mittaamisessa määritetään sähköverkkotoimialan tuottavuuden kasvumahdollisuus (yleinen tehostamistavoite) sekä selvitetään erot verkonhaltijoiden välisessä kustannustehokkuudessa ja yrityskohtainen tehostamispotentiaali suhteessa tehokkaimpiin verkonhaltijoihin (yrityskohtainen tehostamistavoite). Yleisen tehostamistavoitteen tarkoituksena on kannustaa kaikkia, myös tehokkuusmittauksessa tehokkaiksi havaittuja, verkonhaltijoita tehostamaan toimintaansa yleisen tuottavuuskehityksen mukaisesti. Yrityskohtaisen tehostamistavoitteen tarkoituksena on kannustaa tehokkuusmittauksessa tehottomaksi havaittua verkonhaltijaa saavuttamaan tehokkaan toiminnan taso. (Energiamarkkinavirasto 2013a) Valvontamenetelmissä tehostamiskannustin muodostuu verkonhaltijalle asetettavasta verkonhaltijakohtaisesta tehostamistavoitteesta sekä verkonhaltijalle määritettävistä kohtuullisista tehostamiskustannuksista. Tehostamiskannustin otetaan huomioon verkonhaltijan toteutuneen oikaistun tuloksen laskennassa siten, että määritellyistä kohtuullisista tehostamiskustannuksista vähennetään toteutuneet tehostamiskustannukset. Tästä laskettu tulos vähennetään verkonhaltijan liikevoitosta laskettaessa toteutunutta oikaistua tulosta. Kannustimen vaikutus on siis: Tehostamiskannustimen vaikutus = (STOTEX TOTEX) (1) missä STOTEX Verkonhaltijan kohtuulliset tehostamiskustannukset TOTEX Verkonhaltijan toteutuneet tehostamiskustannukset Tehostamiskannustin vaikuttaa verkonhaltijan kannalta positiivisesti (eli oikaistua tulosta pienentävästi), kun toteutuneet tehostamiskustannukset ovat pienemmät kuin
20 12 verkonhaltijalle määritellyt kohtuulliset tehostamiskustannukset. Vuoden aikana toteutuneet tehostamiskustannukset lasketaan verkonhaltijan kontrolloitavista operatiivisista kustannuksista ja verkonhaltijan kyseisen vuoden KAH -kustannuksen puoliosasta seuraavasti: TOTEX = KOPEX + 0,5 KAH (2) missä KOPEX Verkonhaltijan kontrolloitavissa olevat operatiiviset kustannukset KAH Verkonhaltijan sähköntoimituksen keskeytyksistä asiakkaille aiheutunut haitta KAH -kustannuksen puoliosa lisättiin tehostamiskannustimeen kolmannelle valvontajaksolle, jotta vältettäisiin tehostaminen sähköverkon toimitusvarmuuteen kohdistuvia kunnossapitokustannuksia karsimalla. Jakeluverkonhaltijan verkonhaltijakohtainen tehostamistavoite sisältää sekä yleisen että yrityskohtaisen tehostamistavoitteen. Sen sijaan suurjännitteisen jakeluverkon haltijan verkonhaltijakohtainen tehostamistavoite sisältää vain yleisen tehostamistavoitteen, joka on 2,06 %. (Energiamarkkinavirasto 2013a) Kohtuulliset tehostamiskustannukset (STOTEX) lasketaan erityisen verkonhaltijakohtaisen tehokkuuskertoimen avulla, joka on määritelty StoNED (Stochastic Nonparametric Envelopment of Data) -menetelmällä, ja jossa lähtötietona ovat verkonhaltijan tiedot vuosilta Nämä tiedot sisältävät verkonhaltijan toteutuneiden operatiivisten kustannusten määrän, asiakkaiden määrän, asiakkaille siirretyn energian määrän, verkkopituuden ja keskijänniteverkon kaapelointiasteen. StoNED -menetelmä ja kohtuullisten tehostamiskustannusten laskenta ovat lähinnä tilastotieteellistä ja kirjanpidollista analysointia eikä niiden tarkempi käsittely ole tarpeen tehostamiskannustimen periaatteiden ymmärtämiseksi. Menetelmät on kuvattu yksityiskohtaisesti kolmannen valvontajakson vahvistuspäätöksen liitteessä 1. (Energiamarkkinavirasto 2013a) Tehostamiskannustinta on jouduttu valvontajakson aikana muuttamaan, sillä markkinaoikeus kumosi antamillaan päätöksillä (nro /2012) Energiaviraston sähkön jakeluverkonhaltijoille antamat vahvistuspäätökset ja palautti asiat Energiavirastolle uudelleen käsiteltäväksi ja uusien kolmatta valvontajaksoa koskevien vahvistuspäätösten tekemiseksi. Markkinaoikeus katsoi päätöksissään, että keskeytyskustannusten vaikutusta tehostamiskannustimessa on rajattava. Markkinaoikeus siis edellytti päätöksellään rajaamaan tehostamiskannustimen toteutuneen KAH - kustannuksen vaikutusta samantyyppisellä menetelmällä kuin laatukannustimen tapauksessa. Kyseinen rajoitin on kolmannelle valvontajaksolle 20 % lasketusta verkonhaltijan kohtuullisesta tuotosta. Markkinaoikeuden päätöksen mukaiseksi muokattu vahvistuspäätöksen liite 1 on luettavissa viraston verkkosivuilla. (Energiamarkkinavirasto 2013a)
21 Investointikannustin Kolmannen valvontajakson valvontamenetelmiin lisättiin uutena sähköverkkotoimintaa ohjaavana menetelmänä investointikannustin, jonka tarkoituksena on kannustaa verkonhaltijaa kehittämään sähköverkkoaan ja investoimaan siihen riittävästi. Investointikannustin muodostuu kahdesta osasta, joista ensimmäisen muodostaa poistomenetelmä, joka huomioidaan toteutuneen oikaistun tuloksen laskennassa ja jonka tarkoitus on taata riittävä kannustin korvausinvestointien suorittamiseksi. Toinen osa muodostuu verkonhaltijan riittävän investointitason ja voitonjakoluonteisten erien seurannasta. (Energiamarkkinavirasto 2013a) Investointikannustin perustuu pohjimmiltaan sähköverkkotoimintaan sitoutuneelle pääomalle muodostettavan jälleenhankinta-arvon määritykseen. Sähköverkon laskennallinen tasapoisto määritetään vuosittain sähköverkon jälleenhankinta-arvon perusteella. Verkkokomponenteittain laskettava sähköverkon laskennallinen tasapoisto määritetään vuosittain kunkin vuoden alun verkon jälleenhankinta-arvoa vastaavana. Yhden verkkokomponentin i osalta laskennallisen tasapoiston laskenta vuonna t on esitetty kaavassa 3: JHATP t,i = JHA t,i pitoaika i (3) missä JHATP t,i Verkkokomponentin i laskennallinen tasapoisto vuonna t JHA t,i pitoaika i Verkkokomponentin i jälleenhankinta-arvo vuonna t, vuoden t rahanarvossa Verkkokomponentin i pitoaika. Pitoajalla tarkoitetaan sitä aikaa, jonka verkkokomponentti todellisuudessa on toiminnallisessa käytössä ennen sen uusimista eli teknistaloudellista valvontamenetelmissä käytettyä pitoaikaa Koko sähköverkon osalta laskennallinen tasapoisto lasketaan yksittäisille verkkokomponenteille määritettyjen tasapoistojen summana. Koko sähköverkon laskennallisen tasapoiston laskenta vuonna t on esitetty kaavassa 4. JHATP t = n ( JHA t,i i=1 ) (4) pitoaika i missä JHATP t Verkon laskennallinen tasapoisto vuonna t Jälleenhankinta-arvosta laskettavan tasapoiston tarkoitus on turvata verkonhaltijalle riittävä tulotaso tarpeellisten korvausinvestointien tekemiseksi. Energiavirasto seuraa ja raportoi kolmannella valvontajaksolla vuosittain jälleenhankinta-arvosta laskettujen tasapoistojen ja tehtyjen korvausinvestointien suhdetta. Jos verkonhaltija ei tee korvausinvestointeja riittävästi, syntyy laskennallisen tasapoiston ja tehtyjen korvausinvestoin-
22 14 tien erotuksesta niin kutsuttua korvausinvestointivajetta. Lisäksi virasto kerää ja raportoi tiedot verkonhaltijan verkkotoiminnan voitonjaonluonteisista eristä, kuten konserniavustuksista ja osingoista. Perusteena tälle on varmistaa investointeihin tarkoitettujen varojen tarkoituksenmukainen käyttö. (Energiamarkkinavirasto 2013a) Investointikannustinta sovelletaan siten, että verkonhaltijan verkkotoiminnan toteutunutta oikaistua tulosta laskettaessa vähennetään eriytetyn tilinpäätöksen mukaisesta liikevoitosta (liiketappiosta) investointikannustimen vaikutus. Tämä vaikutus lasketaan niin, että verkonhaltijan sähköverkon oikaistusta jälleenhankinta-arvosta lasketuista tasapoistoista vähennetään verkonhaltijan kirjanpitoon perustuvat suunnitelman mukaiset poistot sähköverkosta. Kannustimen vaikutus voidaan kuvata kaavalla seuraavasti (Energiamarkkinavirasto 2013a): Investointikannustimen vaikutus = (tasapoistot suunnitelman mukaiset poistot) (5) Innovaatiokannustin Investointikannustimen ohella kolmannelle valvontajaksolle otettiin käyttöön täysin uutena menetelmänä innovaatiokannustin, mikä perustuu sähköverkkoon investoitavien uusien teknologioiden käyttöönoton tukemiseen. Esimerkiksi älykkäiden sähköverkkojen vaatimukset edellyttävät verkonhaltijoilta uusien järjestelmien ja tekniikoiden tutkimusta ja kehitystä, joista taas voi verkonhaltijoille aiheutua suuria tutkimus- ja kehityskustannuksia. (Energiamarkkinavirasto 2013a) Innovaatiokannustimessa on kaksi osaa, joista ensimmäisen osan muodostavat kohtuulliseksi katsottavat tutkimus- ja kehityskustannukset. Kyseisten kustannusten tulee olla aktivoimattomia ja niiden on koskettava sellaisia kehityskohteita, joiden käyttöönottoa ei ole vielä tehty eivätkä ne siten laskentahetkellä hyödytä verkonhaltijaa. Kohtuullisiksi tutkimus- ja kehityskustannuksiksi voidaan laskea verkonhaltijan liikevaihdon arvosta korkeintaan puolen prosentin verran kustannuksia. (Energiamarkkinavirasto 2013a) Toinen osa innovaatiokannustimesta muodostuu enintään 63 ampeerin pääsulakkeilla varustettujen käyttöpaikkojen etäluettavan tuntimittauksen kohtuulliseksi katsottavasta lisäkustannuksesta, joka on 5 euroa käyttöpaikkaa kohden. Vaatimuksena sille, että käyttöpaikka lasketaan kuuluvan tuntimittausluentaan, on käyttöpaikka oltava osana tuntimittaustietojen perusteella tehtävää taseselvitystä. Innovaatiokannustimen vaikutus toteutuneeseen oikaistuun tulokseen lasketaan kaavan 6 mukaan: Innovaatiokannustimen vaikutus = (kohtuulliset T&K kustannukset + kohtuulliset tuntimittauksen lisäkustannukset) (6)
23 Toimitusvarmuuskannustin Sähkömarkkinalain muutosten ja uusien jakeluverkon toimitusvarmuutta koskevien vaatimusten johdosta valvontamenetelmiin lisättiin toimitusvarmuuskannustin. Sen tarkoituksena on osaltaan ottaa huomioon vaatimusten perusteella jakeluverkonhaltijoille aiheutuvat vaikutukset. Kannustin lisättiin valvontamenetelmiin ja siinä määriteltyjä menetelmiä sovelletaan valvontajakson vuosina 2014 ja (Energiamarkkinavirasto 2013a) Kannustimen ensimmäinen osio huomioi sähkönjakelun toimitusvarmuuden parantamiseksi tehtävät ennenaikaiset korvausinvestoinnit ja uudet kunnossapito- ja varautumistoimenpiteet. Korvausinvestoinnit otetaan huomioon toteutuneen oikaistun tuloksen laskennassa osana toimitusvarmuuskannustinta siten, että korvattavien 20 kv ja 0,4 kv verkkokomponenttien valvontamenetelmien mukainen NKA -jäännösarvo hyväksytään alaskirjaukseksi toteutuneen oikaistun tuloksen laskennassa. Kyseinen NKA jäännösarvo on siis komponentin valvontamenetelmien mukainen alaskirjaushetken nykykäyttöarvo, joka jää jäljelle, kun komponentti korvataan ennen pitoajan päättymistä. (Energiamarkkinavirasto 2013a) Mahdollisuus alaskirjaukseen koskee vain tiettyjä komponentteja, jotka ovat 20 kv jännitetason ilmajohdot, pylväsmuuntamot, ilmajohtoverkon johtoerottimet ja kaukoohjatut erotinasemat. 0,4 kv jännitetasolla huomioidaan ennen pitoajan päättymistä korvattavat ilmajohdot. NKA -jäännösarvon laskenta toteutetaan komponenttikohtaisesti ja alaskirjaus on mahdollista tehdä vain kertaalleen kunkin komponentin purkuvuoden osalta. Toimitusvarmuuskannustimen toinen osa huomioi toteutuneen oikaistun tuloksen laskennassa sähkönjakelun toimitusvarmuuden parantamiseksi tehtävät uudet kunnossapito- ja varautumistoimenpiteet. Huomionarvoista on, että näitä uusista toimenpiteistä aiheutuvia kustannuksia ei vähennetä tehostamiskannustimessa laskettaessa vuosittaisia toteutuneita tehostamiskustannuksia. Toimitusvarmuuskannustimeen sisällytettäviä kustannuksia ei ole mahdollista sisällyttää innovaatiokannustimeen. Uusiksi toimenpiteiksi kunnossapidon ja varautumisen suhteen voidaan esittää seuraavia eriä: Keskijännitteisen jakeluverkon läheisyydessä sijaitsevan metsän hoidon tason nostaminen ja sen tehostetut toimenpiteet, pois lukien johtoalueeseen kohdistuvat toimenpiteet. Kustannukset, jotka johtuvat viranomais- ja asiakasviestintään tarkoitettujen järjestelmien kehittämisestä, ylläpidosta ja käytöstä. Käyttökustannuksia aiheutuu silloin, kun näitä järjestelmiä käytetään sähkömarkkinalain 29 ja 59 :ssä tarkoitettuun verkonhaltijan tiedottamiseen viranomaisille tai asiakkailleen, kun sähkönjakelu on keskeytynyt jakeluverkon alueella merkittävässä laajuudessa.
24 16 3 SÄHKÖVERKKO JA TOIMITUSVARMUUS Luku käsittelee aluksi sähkön hinnan kokonaiskehitystä maailmalla ja sitä, kuinka Suomen hinnat suhteutuvat Euroopan tasoon. Tämän jälkeen luvussa havainnollistetaan Suomen sähköverkon rakennetta ja sen erityispiirteitä sekä edellisten kehitystä vuosien saatossa. Lisäksi luvussa kerrotaan, mitä sähköverkon toimitusvarmuus pitää sisällään, mikä on lukujen keräämisen merkitys ja miten toimitusvarmuutta nykyään mitataan. 3.1 Sähkön kokonaishinnan kehitys ja verkon ikääntyminen Euroopan lisäksi myös Yhdysvalloissa on havahduttu sähkön kokonaishinnan kasvuun. (Pentland 2013) Kehitys tulee suurella varmuudella pysymään samansuuntaisena, sillä uusi sähkömarkkinalaki edellyttää merkittäviä investointeja verkkoon sähkön toimitusvarmuuden parantamiseksi. (HE 20/2013 vp 2013) Energiaviraston omissa tutkimuksissa on lisäksi havaittu monen verkonhaltijan kohdalla selkeä niin sanottu korvausinvestointivaje johtuen pitkäaikaisesta korvausinvestointien laiminlyönnistä. Tämä vaje tulee siis kyseisille verkonhaltijoille maksettavaksi lähitulevaisuudessa uuden sähkömarkkinalain edellyttämien toimitusvarmuuden parantamiseen tähtäävien investointien lisäksi. (Siukola 2013) Sama velka on huomattu olevan osana myös Yhdysvaltojen sähköverkkoja, jossa esimerkiksi vuoden 2013 alussa 60 % katkaisijoista on yli 30 vuotta vanhoja. (Pentland 2013) Vaikka tämä tieto ei kerro koko totuutta verkon iästä tai kunnosta, voidaan katkaisijaa pitää sähköverkon luotettavuuden suhteen keskeisenä komponenttina, jonka toimintavarmuus ja -nopeus ovat vian sattuessa ensiarvoisen tärkeitä. Molemmat edellä mainitut ominaisuudet ovat väistämättä heikompia vanhojen komponenttien kohdalla. Yhdysvalloista poiketen, tilanne ei Suomessa ole sähköverkon suojauksen suhteen kovinkaan ongelmallinen, sillä sähköverkon monet sähkönjakelun keskeytysten vaikutuksia pienentävät komponentit eivät ole erityisen iäkkäitä. Esimerkkinä 20 kv jakeluverkon kauko-ohjattavat erotinasemat, joiden valvontamenetelmien mukainen keski-ikä jakeluverkonhaltijoilla oli vuoden 2013 alussa noin 12 vuotta, keskimääräisen pitoajan ollessa noin 29 vuotta. Aiemmin mainittu korvausinvestointivaje ei siis Suomessa johdu sähköverkon suojauksen komponenttien iästä. (Energiavirasto 2014) Toisaalta taas 20 kv avojohtoverkko on Suomessa melko vanhaa; valvontamenetelmien mukainen keski-ikä 20 kv avojohdoille on noin 28 vuotta. Tämä on varsin korkea ikä ensinnäkin siksi, että keskimääräinen pitoaika avojohdoille on 42 vuotta. Toisekseen, valvontamenetelmien mukaan laskettu keski-ikä määritetään siten, että ikätiedon laskeminen komponentille pysähtyy pitoaikaan, jolloin sitä vanhempien kompo-
25 17 nenttien ikätietoina käytetään pitoaikaa. Esimerkiksi, jos pitoaika on 42 vuotta, niin kaikki tätä vanhemmat yksittäiset komponentit lasketaan keski-ikätietoon siten, kuin niiden ikä olisi tasan 42 vuotta. Todellinen avojohtojen keski-ikä voi siis olla ja hyvin todennäköisesti onkin suurempi kuin 28 vuotta. (Energiavirasto 2014) Suurelta osin keskijännitteisen avojohtoverkon muutoksista johtuvia toimitusvarmuuden parantamisen kustannuksia tarkastellessa on kuitenkin pidettävä mielessä se tosiasia, että muihin korkean kehityksen maihin verrattuna Suomessa ei tällä hetkellä ole kovinkaan suurta ongelmaa sähkön kokonaishinnan suhteen. Esimerkiksi vuoden 2012 lopulla keskimääräinen sähkön kokonaishinta Suomessa oli kotitalouksilla 15,6 senttiä kilowattitunnilta, kun se esimerkiksi Tanskassa oli 29,7 senttiä eli lähes kaksinkertainen. (Helsingin Sanomat 2013b) Myös Saksassa kotitalousasiakkaan sähkö oli huomattavasti Suomea kalliimpaa, keskimäärin 26,8 snt/kwh, kun EU-maiden keskitaso sähkön hinnalle oli 19,7 snt/kwh vuoden 2012 toisella puoliskolla. Suomessa siirtohinnat muodostavat sähkön kokonaishinnasta kotitalousasiakkaan tapauksessa noin puolet. (Energiamarkkinavirasto 2013b) 3.2 Suomen sähköverkon kehitys ja nykyinen rakenne Ennen kuin voidaan alkaa lähemmin tarkastella Suomen sähköverkon toimitusvarmuutta ja vertailla sitä maanosien ja eri maiden kesken, on hyvä ymmärtää sähköverkon nykyinen rakenne. Yhtä lailla tärkeää on tutkia viimeisimpien vuosien kehitystä, jolloin voidaan hahmottaa, mihin suuntaan ollaan menossa ja toisaalta, miten nopeaa muutos on ollut. Tästä voidaan myös tehdä johtopäätöksiä sen suhteen, kuinka tarpeellisia uuden sähkömarkkinalain vaatimukset toimitusvarmuuden suhteen ovat Sähköverkon historiaa Sähköistyminen Suomessa sai alkunsa Tampereelta, kun Thomas Alva Edisonin yritys toimitti sähköllä toimivan valaistuksen Finlaysonin kutomosaliin vuonna Vain neljä Euroopan kaupunkia ehti sytyttämään sähkövalonsa ennen Tamperetta: Pariisi, Strasbourg, Milano ja Lontoo. Finlaysonin tehtaalle perustettiin myös Suomen ensimmäinen sähkölaitos, ja siten tehdas oli lähtölaukaus Tampereen ja myöhemmin koko Suomen sähköistämiselle. (TUKES 2013; Lehtimäki n.d.) Sähkölaitoksia perustettiin 1900-luvun alussa koskien varsille varsin ripeää tahtia, ja vuosina maaseutusähkölaitosten määrä kasvoikin 130:sta 450:een. Vuonna 1928 säädetty pakkolunastuslaki helpotti entisestään sähköistämisprosessia, sillä sen avulla sähkölaitoksilla oli mahdollisuus hankkia sähköjohtoja varten maa-alueet, mikäli sopimusta maanomistajan kanssa ei muuten saatu syntymään luvun lopulla yli puolet Suomen maaseudun talouksista oli sähköistetty ja tiettävästi käytännössä kaikki kaupunkien taloudet. Talvisodan alkuun mennessä vuoden 1939 lopulla noin 90 % Suomen teollisuuden työvoimakapasiteetista toimi sähköllä. (TUKES 2013) Maaseudun sähköistäminen eteni nopeasti 1950-luvulla, kun Suomen Neuvostoliitolle maksamat sotakorvaukset oli suoritettu ja pahin niukkuuden aika ohitse. (Pohjois-
26 18 Karjalan Sähkö Oy 2013) Tämän jälkeen vuonna 1965 Valtioneuvosto asetti komitean, jonka tehtävänä oli selvittää Suomen harvaan asuttujen alueiden sähköistämistä. (TUKES 2013) Näin rakentui Suomen hyvin pitkälti avojohtoihin perustuva koko maan kattava sähkönjakelun infrastruktuuri. Suomen sähkönjakelu nojaa siis hyvin pitkälti luonnonilmiöille alttiiseen avojohtoverkostoon, eikä siten ole ollut täysin ongelmatonta luoda uusia toimitusvarmuusedellytyksiä, muun muassa uusista toimitusvarmuuskriteereistä johtuvan verkkojen rakenteellisen muutoksen vuoksi. (Partanen et al. 2012) Kantaverkko ja suurjännitteinen jakeluverkko Sähkön siirrosta kantaverkossa vastaa elokuussa 1997 perustettu Fingrid Oyj. Yhtiö omistaa suurvoimansiirtoon tarvittavan kantaverkon (400 kilovoltin, 220 kilovoltin ja tärkeimmät 110 kilovoltin johdot) lisäksi myös rajayhdysjohdot Suomesta Ruotsiin, Norjaan, Venäjälle ja Viroon. Fingrid Oyj muodostaa keskeisen osan valtakunnan sähköjärjestelmää. Sähkömarkkinalaki asettaa kantaverkkoyhtiön toiminnalle erinäisiä tasapuolisuus- ja puolueettomuusvaatimuksia. (Energiamarkkinavirasto 2013c) Ne 110 kilovoltin siirtojohdot, jotka eivät kuulu kantaverkkoon, muodostavat suurjännitteisen jakeluverkon tai on liitetty osaksi jakeluverkkoa. Kirjoitushetkellä tällaisia verkkoja on hallinnassaan 12 suurjännitteisen jakeluverkon haltijalla sekä noin 60 muulla verkonhaltijalla. (Energiavirasto 2014) Suurjännitteisten jakeluverkkojen määrän odotetaan seuraavina vuosikymmeninä vähentyvän uuden sähkömarkkinalain myötä, sillä lain on tulkittu ohjaavan liittämään sähkön kulutuksen ja tuotannon suuret keskittymät kantaverkkoon. (Liimatainen 2013) Jakeluverkko Jakeluverkko sisältää aina keski- ja pienjännitetason, mutta usein jakeluverkonhaltijat omistavat myös 110 kv suurjännitteistä jakeluverkkoa. Jakeluverkon keskijännitteisen osan määritelmä käsittää Energiaviraston tulkinnan mukaisesti jännitetasot, joiden kolmivaiheinen nimellisjännite on yli 1 kv, mutta alle 70 kv. Valtaosa keskijännitteisestä jakeluverkosta toimii nimellisjännitteellä 20 kv, mutta on vielä olemassa alueita, joiden sähkönjakelu on toteutettu vanhoilla 45 kv avojohdoilla. Toisaalta eräät kaupungit, kuten Helsinki, käyttävät edelleen kaupungin keskustan sähkönjakelussaan 10 kv maakaapeleita. (Helsingin Energia n.d.) Pienjännitteinen verkko käsittää vähintään 0,4 kv, mutta enintään 1 kv nimellisjännitteiset verkon osat. Erityisesti tilastointia ja tiettyjä kansainvälisiä tehtäviä hoidettaessa on tärkeää huomata, että jännitetasojen määritelmät eivät ole yksiselitteiset ympäri maailmaa tai edes Pohjoismaiden kesken. Esimerkiksi Norjassa suurjännitteisen verkon ehtona on yli 33 kv nimellisjännite, kun taas Tanskassa on olemassa kaksi erillistä määritelmää keskijännitteiselle verkolle, 1 25 kv ja kv. (Council of European Energy Regulators 2012)
27 Sähköverkon tulevaisuus Maakaapelointi ja muut uuden sähkömarkkinalain määrittämän toimitusvarmuuden tason saavuttamiseen tehtävät toimenpiteet sähköverkon toimitusvarmuuden parantamiseksi eivät kuitenkaan ole täysin ongelmattomia, kuten eräissä tapauksissa on huomattu. (Helsingin Sanomat 2013a) Toimitusvarmuuskriteerien täyttämisen asettamat haasteet liittyvät muun muassa verkkotyypin ja -topologian muutoksiin, sillä kymmeniä vuosia vanhat metsän poikki kulkevat keskijännitteiset avojohdot eivät ole välttämättä enää tarkoituksenmukaisia kriteerien täyttämiseen. Toisaalta sähkön käyttäjäkunta voi olla monissa tapauksissa muuttunut hyvinkin merkittävästi kymmenien vuosien takaisesta, kun näitä linjoja alun perin metsän poikki rakennettiin. Näin ollen joissakin tapauksissa verkon rakenteen ja topologian muutokset tulevat muustakin syystä tarpeeseen kuin pelkästään toimitusvarmuuden parantamiseksi. Uuden lain mukaisia toimitusvarmuustavoitteita tavoiteltaessa on muistettava, että maakaapelointi ei ole ainoa keino saavuttaa riittävä sähkönjakelun luotettavuus. Alueesta riippuen hyvinkin merkittävä osa uudesta verkosta voidaan toteuttaa paljailla tai päällystetyillä ilmajohdoilla. Lain tarkoituksena ei siis ole vaatia täydellistä maakaapelointia, vaan jättää verkonhaltijoiden päätettäväksi ne kustannustehokkaimmat toimenpiteet, mitä kiristyvät toimitusvarmuustavoitteet edellyttävät. (HE 20/2013 vp 2013) Regulaattorin tehtävänä on siis toimitusvarmuustavoitteiden toteutumisen varmistamisen lisäksi myös valvoa, että toimenpiteet ovat kustannustehokkaita. Asia on ilmaistu varsin tyhjentävästi sekä Yhdysvaltoja että Kanadaa koetellutta suurta sähkökatkosta käsittelevässä raportissa (U.S.-Canada Power System Outage Task Force 2004): Regulators must ensure that competition does not erode incentives to comply with reliability requirements, and that reliability requirements do not serve as a smokescreen for noncompetitive practices. 3.3 Keskeytyksistä aiheutunut haitta ja sen vaikutukset Luvussa käsitellään aluksi kansantaloudellista näkökulmaa sähkönjakelun keskeytysten suhteen. Sen jälkeen luvussa selvitetään keskeytyksistä aiheutuneen haitan (KAH) määrittely Energiaviraston valvontamenetelmien tapauksessa. Luku käsittelee myös lyhyesti Norjan regulaattorin edistyneitä menetelmiä KAH -kustannuksen määrittämiseen. Tarkemmin KAH -kustannuksen laskennan parannusehdotuksia käsitellään luvussa Kansantaloudellinen näkökulma Keskeytyksistä aiheutunut haitta voidaan nähdä ensisijaisesti kansantaloudellisena haittana, jolloin myös toimitusvarmuuden parantamisen kustannuksia tulisi tarkastella samassa kehyksessä siten, että viime kädessä tavoitteena on löytää sosioekonominen optimitaso. Tässä optimitilanteessa sähköverkon toimitusvarmuuteen investoitu rahamäärä vähentäisi keskeytyksistä aiheutuneita kokonaiskustannuksia kyseistä rahamäärää enemmän ja vastavuoroisesti toimitusvarmuuden ylläpidosta pois otettu rahamäärä ai-
28 20 heuttaisi kyseistä rahamäärää suuremman keskeytyksistä aiheutuneen kokonaiskustannuksen. Tätä suhdetta on havainnollistettu seuraavassa kuvaajassa 3.1. Kuvaaja 3.1. KAH -kustannuksen ja toimitusvarmuusinvestointien kansantaloudellinen suhde Optimitaso on siis se piste, missä käyrän kulmakerroin k saavuttaa arvon -1. Jotta kuvaajan 3.1. mukainen optimitaso olisi löydettävissä, on kyettävä määrittämään KAH - kustannus ja toimitusvarmuusinvestoinneista aiheutuvat kustannukset. Luonnollisesti kyseessä on vain periaatteellinen kuva, jonka tarkoituksena on havainnollistaa sitä, kuinka tärkeää on tieto todellisesta KAH -kustannuksesta sekä toimitusvarmuuden parantamisen aiheuttamista kuluista. Kuvassa havainnollistetaan myös sitä, että vaikka yleisesti ottaen sähköverkon toimitusvarmuuden odotetaan parantuvan jatkuvasti, niin verkon täysi häiriöttömyys ei ole kansantaloudellisesti järkevää. Perinteisestä hinnan (P) ja määrän (Q) kansantaloudellista suhdetta havainnollistavasta kuvaajasta (Pekkarinen & Sutela 2007) voidaan muodostaa pienillä muokkauksilla myös toimitusvarmuuden ja KAH -kustannuksen suhdetta käsittelevä kuvaaja. Tässä y- akseli on hinnan sijasta toimitusvarmuusinvestointeihin käytetty raha ja x-akseli määrän sijasta toteutuneen KAH -kustannuksen. Kuvaajassa 3.2. niin kutsutulla verkonhaltijan tarjontakäyrällä tarkoitetaan toimitusvarmuuden lisäämisen aiheuttamia kustannuksia ja asiakkaan kysyntäkäyrällä hintaa, jonka asiakas olisi valmis maksamaan toimitusvarmuuden parantamiseksi.
29 21 Kuvaaja 3.2. Toimitusvarmuusinvestointien ja KAH -kustannuksen kansantaloudellinen analyysi Suurena kynnyskysymyksenä edellisissä kuvaajissa 3.1. ja 3.2. havainnollistetun optimitason löytämiseen eivät ole toimitusvarmuuden parantamisen kustannukset, jotka usein tiedetään tapauskohtaisesti hyvinkin tarkkaan, vaan keskeytyksistä aiheutuneen haitan kustannukset. On käytännössä mahdotonta sanoa, kuinka tarkasti nykyisellään käytössä olevat KAH -arvot kuvastavat todellista haittaa, sillä tämä edellyttäisi jokaisen yksittäisen keskeytyksen aiheuttaman haitan laskemista jokaiselle asiakkaalle erikseen, käyttäen jokaisen asiakkaan tapauskohtaista hinnoittelua. Tämä olisi luonnollisesti täysin mahdotonta ja siksipä nykyisten KAH -arvojen tarkoituksena onkin ollut löytää keskimääräinen taso käyttäen sähkötehoa ja -energiaa muuttuvina tekijöinä Keskeytyksistä aiheutuneen haitan määrittäminen Nykyiset keskeytyksistä aiheutuneen haitan arviointiin käytetyt luvut ovat peräisin vuonna 2005 valmistuneesta raportista Sähkönjakelun keskeytyksestä aiheutuva haitta. (Silvast et al. 2005) Raportin pohjalta laadittiin vuonna 2007 toinen raportti, jossa määritettiin keskimääräistä tasoa kuvaavat energiapainotetut KAH -arvot, joiden avulla KAH -kustannus verkonhaltijoille Energiaviraston toimesta lasketaan. (Honkapuro et al. 2007) Raportin suositusten mukaisesti KAH -arvoja on päivitetty vuosittain vastaamaan silloista kustannustasoa, aluksi toisella valvontajaksolla rakennuskustannusindeksiä
30 22 (RKI) käyttäen, ja nykyään kolmannella valvontajaksolla kuluttajahintaindeksiä (KHI) käyttäen. Korjausindeksien käyttö on hyvin perusteltavissa jo muun muassa sen vuoksi, että tekniikan kehittyessä myös sähköenergian käyttö on tehostunut. Tätä sähkön energiatehokkuutta voidaan kuvata sähköintensiteetillä, mikä kertoo sähköenergian kulutuksen suhteessa bruttokansantuotteeseen. Sähköintensiteetti siis kertoo, kuinka paljon sähköä maassa kulutetaan suhteessa kansantaloudelliseen tuotantoon. Koska Suomessa sähköintensiteetti on viime vuosina selkeästi vähentynyt, keskeytysten aiheuttama haitta lienee vastaavasti noussut, sillä keskeytysten aiheuttama kansantaloudellinen haitta tuotannolle on kilowattituntia kohden suurempi. Oletetaan kuitenkin, että muut energiamuodot eivät ole merkittävässä määrin ottaneet sähkön paikkaa energian lähteenä, mikä lienee uskottavaa. Pienempi sähköintensiteetti tarkoittaa siis suurempaa sähköenergian arvostusta tuotannon kannalta ja esimerkiksi sähkölaitteiden energiatehokkuuden parantuminen laskee sähköintensiteettiä. Sähköintensiteetin kehitystä vuosina on havainnollistettu kuvaajassa 3.3. Kuvaaja 3.3. Energia- ja sähköintensiteetti Suomessa vuosina (Tilastokeskus 2012) Lappeenrannan teknillisen yliopiston ja Tampereen teknillisen yliopiston vuonna 2005 laatimassa raportissa selvitetty keskeytyksistä aiheutunut haitta määriteltiin varsin monelle eri asiakastyypille ja myös keskeytystyyppejä oli mukana varsin kattava määrä. Toisaalta tutkimus ja johtopäätösten tekeminen olivat kaikkea muuta kuin yksiselitteistä. Yksi erityisen selkeästi esille tullut ongelma oli monissa vastauksissa ilmennyt haitan liioittelu. Kuten itse tutkimuksessakin todetaan, tämä saattaa olla merkki tarkoitushakuisesta toiminnasta. Toisaalta sama ongelma oli eräissä vastauksissa myös toiseen suuntaan eli haitan arvostaminen nollaksi, vaikka lyhyestäkin keskeytyksestä voi tietyllä hetkellä olla haittaa asiakastyypistä riippumatta.
31 23 Raportissa epärealistisiksi todettujen vastausten aiheuttamaa ongelmaa pyrittiin tutkimuksessa ratkaisemaan käyttämällä keskiarvon sijasta mediaania. Jokaisen asiakasryhmän tuloksia analysoitiin samankaltaisilla menetelmillä ja myös mediaanin käyttö perusteltiin yhtenäisellä käytännöllä eli mikäli keskiarvo ja mediaani eroavat suuresti toisistaan, on aineiston keskilukuna syytä luottaa mediaaniin. Lisähuomiona on todettava, että asiakkaat, joilla sähkökatko aiheuttaa erittäin suuren haitan, tulisi laskea joka tapauksessa erityistä sähkön laatua edellyttävien sopimusten piiriin, sillä tavallinen sähkösopimus olettaa asiakkaan sietävän kohtuullisen määrän keskeytyksiä vuodessa. Toisin sanoen, mikäli asiakas vaatii tavallista korkeampaa sähkön toimitusvarmuutta, ei hänen sähköntoimitustaan tulisi kuitenkaan rahoittaa kaikkien asiakkaiden siirtomaksuista vaan erityisjärjestelyt laskutettaisiin erikseen. Nämä erityistapaukset olisi ollut hyvä sulkea pois tutkimuksesta, ja sen sijaan ottaa mukaan esimerkiksi vain asiakkaat, joille sähköä toimitetaan normaalien sähköntoimitusehtojen mukaisesti ja joilla ei ole mitään merkittäviä erityisjärjestelyjä sähkönjakelun keskeytyksiä varten kuten varavoimakoneita. Tällöin olisi ollut mahdollista määrittää tavallisten asiakkaiden keskeytyksistä aiheutunut haitta, ja ylisuuria vastauksia olisi saattanut olla vähemmän Keskeytyksistä aiheutuneen haitan laskenta jakeluverkonhaltijoille Sähkön laatustandardissa SFS-EN keskeytykset luokitellaan vikakeskeytyksiin ja suunniteltuihin keskeytyksiin. Suunnitelluiksi keskeytyksiksi lasketaan tilanteet, joissa keskeytyksestä on ilmoitettu asiakkaille etukäteen ja muut keskeytykset lasketaan vikakeskeytyksiksi. Joskus suunnitellulle keskeytykselle voi tulla kiireellinen tarve, jolloin asiakkaille ei ehditä asiasta ilmoittamaan. Vaikka keskeytys on hallittu, lasketaan tämän kaltainen keskeytys vikakeskeytykseksi, koska se on asiakkaan näkökulmasta odottamaton. Vikakeskeytykset jaetaan lyhyisiin ja pitkiin keskeytyksiin. Standardissa rajaksi määritellään kolme minuuttia, jota lyhyemmät keskeytykset luokitellaan lyhyisiin keskeytyksiin. Käytännössä lyhyet keskeytykset muodostuvat aika- ja pikajälleenkytkennöistä. Keskeytykset on määritelty kuvan 3.1. mukaisesti. (Suomen standardoimisliitto SFS ry 2010)
32 24 Kuva 3.1. Keskeytysten luokittelu (Energiateollisuus ry 2012) Keskeytykset ja niiden kestoajat huomioidaan KAH -kustannuksen laskennassa taulukon 3.1. mukaisesti. Hinnat perustuvat vuonna 2007 valmistuneeseen raporttiin, mikä taas pohjautuu vuonna 2005 tehtyyn selvitykseen sähkönjakelun keskeytyksestä aiheutuvasta haitasta. (Silvast et al. 2005; Honkapuro et al. 2007) Selvityksissä keskeytyksestä aiheutuvan haitan arvo on määritelty lukuisille eri asiakastyypeille, joista asiakasryhmien kokoja painottaen on laskettu kaikille asiakasryhmille yhteiset taulukon 3.1. mukaiset hinnat. Taulukko 3.1. Keskeytystyyppien hinnat KAH -kustannuksen arvioinnissa vuoden 2005 rahanarvossa. (Energiamarkkinavirasto 2013a) KAH -arvoja käytetään valvontamenetelmissä energiapainotettuina, minkä avulla eri määrän sähköä käyttävät asiakkaat voidaan laskea mukaan KAH -kustannukseen tarkemmin. Tämä on tarkoituksenmukaista muun muassa siksi, että eri verkonhaltijoiden asiakastyypit eivät ole samassa suhteessa jakautuneet. Energiapainotuksen käyttö mahdollistaa esimerkiksi vähän sähköä käyttävän vapaa-ajan asunnon ja sähkölämmitteisen omakotitalon arvottamisen eri tavalla. Muun muassa Tanskassa käytössä olevat SAIDI -
33 25 ja SAIFI -tunnusluvut eivät sisällä tätä ominaisuutta, mikä on omiaan lisäämään sähköverkkotoiminnan tarkasteluun epätarkkuutta. Keskeytyksistä aiheutunut haitta lasketaan kertomalla taulukon 3.1 mukaiset hinnat verkonhaltijan Energiavirastolle toimittamilla energiapainotetuilla toimitusvarmuutta kuvaavilla tunnusluvuilla ja kertomalla ne luvusta riippuen asiakkaille siirretyllä keskimääräisellä teholla tai vuosienergialla. Koska käytetyt hinnat on ilmoitettu vuoden 2005 rahanarvossa, on tulos vielä kerrottava vuosien välisen kuluttajahintaindeksin suhteella, jotta KAH -kustannus saadaan vastaamaan kyseisen vuoden todellista arvoa. KAH - kustannus lasketaan seuraavasti: KA odott,t h E,odott + KM odott,t h W,odott + KAH t,k = ( KA suunn,t h E,suunn + KM suunn,t h W,suunn + ) ( Wt ) ( KHI k 1 ) (7) T t KHI 2004 AJK t h AJK + PJK t h PJK missä KAH t,k Toteutunut laskennallinen sähköntoimituksen keskeytyksistä verkonhaltijan asiakkaille aiheutunut haitta vuonna t, vuoden k rahanarvossa, euroa KA odott,t Asiakkaan keskimääräinen vuotuinen 1-70 kv verkon odottamattomista keskeytyksistä aiheutunut vuosienergioilla painotettu keskeytysaika vuonna t, tuntia h E,odott Odottamattomista keskeytyksistä asiakkaalle aiheutuneen haitan hinta vuoden 2005 rahanarvossa, euroa/kwh KM odott,t Asiakkaan keskimääräinen vuotuinen 1-70 kv verkon odottamattomista keskeytyksistä aiheutunut vuosienergioilla painotettu keskeytysmäärä vuonna t, kappaletta h W,odott Odottamattomista keskeytyksistä asiakkaalle aiheutuneen haitan hinta vuoden 2005 rahanarvossa, euroa/kw KA suunn,t Asiakkaan keskimääräinen vuotuinen 1-70 kv verkon suunnitelluista keskeytyksistä aiheutunut vuosienergioilla painotettu keskeytysaika vuonna t, tuntia h E,suunn Suunnitelluista keskeytyksistä asiakkaalle aiheutuneen haitan hinta vuoden 2005 rahanarvossa, euroa/kwh KM suunn,t Asiakkaan keskimääräinen vuotuinen 1-70 kv verkon suunnitelluista keskeytyksistä aiheutunut vuosienergioilla painotettu keskeytysmäärä vuonna t, kappaletta h W,suunn Suunnitelluista keskeytyksistä asiakkaalle aiheutuneen haitan hinta vuoden 2005 rahanarvossa, euroa/kw AJK t Asiakkaan keskimääräinen vuotuinen 1-70 kv verkon aikajälleenkytkennöistä aiheutunut vuosienergioilla painotettu keskeytysmäärä vuonna t, kappaletta
34 26 h AJK PJK t h PJK Aikajälleenkytkennöistä asiakkaalle aiheutuneen haitan hinta vuoden 2005 rahanarvossa, euroa/kw Asiakkaan keskimääräinen vuotuinen 1-70 kv verkon pikajälleenkytkennöistä aiheutunut vuosienergioilla painotettu keskeytysmäärä vuonna t, kappaletta Pikajälleenkytkennöistä asiakkaalle aiheutuneen haitan hinta vuoden 2005 rahanarvossa, euroa/kw W t Verkonhaltijan verkosta asiakkaille luovutettu energiamäärä vuonna t, kwh T t Vuoden t tuntien lukumäärä KHI k 1 Kuluttajahintaindeksi vuonna k-1 KHI 2004 Kuluttajahintaindeksi vuonna 2004 Kuvaajassa 3.4. on jakeluverkonhaltijoiden yhteenlaskettu KAH -kustannus siltä ajalta, kun tunnuslukuja KAH -kustannuksen laskemiseksi on kerätty. Kuvasta on varsin selkeästi havaittavissa vuoden 2010 heinä-elokuun rajuilmat ja erityisesti Tapaninpäivän 2011 myrskyt, jotka aiheuttivat laajaa tuhoa jakeluverkonhaltijoiden sähköverkkoihin. (Onnettomuustutkintakeskus 2011; Partanen et al. 2012; Energiamarkkinavirasto 2012a) Kuvaaja 3.4. Sähkön jakeluverkonhaltijoiden keskeytyksistä laskennallisesti aiheutunut haitta (KAH -kustannus) , tuhansia euroja. (Energiavirasto 2014)
35 Keskeytyksistä aiheutuneen haitan laskenta suurjännitteisen jakeluverkon haltijoille Suurjännitteisen jakeluverkon keskeytyksistä aiheutunutta haittaa laskettaessa otetaan huomioon vain taulukon 3.1 kolme ensimmäistä termiä, jolloin KAH -kustannuksen kaava on seuraava: KAH t,k = ( KA odott,t h E,odott + KM odott,t h W,odott + ) ( W t ) ( KHI k 1 ) (8) KA suunn,t h E,suunn T t KHI 2004 missä KA odott,t Eri jännitetasojen (110, 220 ja 400 kv) liityntäpistettä kohden ilmoitetuista odottamattomista keskeytysajoista laskettu liityntäpisteiden lukumäärällä painotettu keskiarvo vuonna t, tuntia KM odott,t Eri jännitetasojen (110, 220 ja 400 kv) liityntäpistettä kohden ilmoitettujen odottamattomien keskeytysten lukumäärästä laskettu liityntäpisteiden lukumäärällä painotettu keskiarvo vuonna t, kappaletta KA suunn,t Eri jännitetasojen (110, 220 ja 400 kv) liityntäpistettä kohden ilmoitetuista suunniteltujen keskeytysten keskeytysajoista laskettu liityntäpisteiden lukumäärällä painotettu keskiarvo vuonna t, kappaletta On hyvä huomata, että vaikka suurjännitteisten jakeluverkkojen kohdalla käytetään identtisiä muuttujia jakeluverkkojen KAH -laskentaan verrattuna, on muuttujan määrittely merkittävästi erilainen. Muuttujan jännitetaso sisältää vain suurjännitteiset eli vähintään 110 kv verkon osat, eikä luvuissa ole mukana muuntopiirien energiapainotteisuutta. Suurjännitteisille jakeluverkoille ei myöskään lasketa suunniteltujen keskeytysten määristä aiheutuvaa haittaa, eikä jälleenkytkennöistä aiheutuvaa haittaa. Tämä perustuu siihen, että suurjännitteisten jakeluverkkojen jälleenkytkentöjä ei ole aiemmin tilastoitu Energiavirastolle, minkä vuoksi niille on mahdotonta määrittää vertailutasoa Keskeytysten aiheuttaman haitan vertailutason määrittäminen Verkonhaltijan vuosittaista toteutunutta laskennallista KAH -kustannusta verrataan verkonhaltijakohtaiseen KAH -vertailutasoon. Tampereen teknillinen yliopisto ja Lappeenrannan teknillinen yliopisto ovat tehneet selvityksen, jossa on käsitelty KAH - vertailutason määrittämistä. Verkonhaltijan KAH -vertailutasona käytetään valvontajakson kunkin vuoden rahanarvoon korjattujen verkonhaltijan vuosien toteutuneiden KAH -kustannusten keskiarvoa. Tällä tavoitellaan tilannetta, jossa KAH - vertailutaso kuvaisi mahdollisimman hyvin verkonhaltijan tavanomaiseksi katsottavaa keskeytystasoa. (Honkapuro et al. 2007)
36 28 Valvontajakson aikana sovellettavan KAH -vertailutason laskennassa korjataan vuosien KAH -kustannuksia siten, että kukin vuosi vastaa tarkasteluvuoden aikana asiakkaille luovutetulla vuosienergialla laskettua KAH -kustannusta. Tällä menetelmällä on pyritty eliminoimaan asiakkaille luovutetun vuosienergian vaihtelun vaikutus KAH -kustannuksen vertailuarvoon. KAH -vertailutaso vuodelle k lasketaan seuraavasti: KAH vert,n = 2010 [KAH t,k ( Wn t=2005 )] W t 6 (9) missä KAH vert,n Verkonhaltijan sähköntoimituksissa tapahtuneiden keskeytysten vertailutaso vuodelle n, euroa KAH t,n Toteutunut laskennallinen sähköntoimituksen keskeytyksistä verkonhaltijan asiakkaille aiheutunut haitta vuonna t vuoden n rahanarvossa, euroa W n Verkonhaltijan verkosta asiakkaille luovutettu energiamäärä vuonna n, kwh W t Verkonhaltijan verkosta asiakkaille luovutettu energiamäärä vuonna t, kwh Energiavirasto huomioi verkonhaltijan sähköntoimituksissa tapahtuneiden keskeytysten aiheuttaman haitan laskettaessa vuosittain verkkotoiminnan oikaistua tulosta siten, että verkkotoiminnan toteutuneeseen oikaistuun tulokseen ennen veroja lisätään puolet kyseisen vuoden toteutuneen KAH -kustannuksen ja kyseisen vuoden rahanarvoon määritellyn KAH -kustannuksen vertailutason välisestä erotuksesta. Tätä valvontamenetelmää, laatukannustinta, käsiteltiin kappaleessa ja sen käsittely jatkuu kappaleessa 6. (Energiamarkkinavirasto 2013a) Norjan regulaattorin tapa laskea keskeytyksistä aiheutunut haitta on erittäin paljon Suomen mallia monimutkaisempi, mutta epäilemättä myös tarkempi. (Mogstad 2010) Osaltaan tämä on sen ansiota, että tiedot keskeytyksistä on kerätty jokaisen verkonhaltijan osalta jo pitkään automaattisesti tietojärjestelmien avulla. Koska keskeytystietojen ja tunnuslukujen kerääminen sekä laskenta tapahtuvat ohjelmiston avulla, ei verkonhaltijan tarvitse laskennan tarkentuessa tehdä edelleenkään manuaalisesti muuta kuin varmistaa lähtötietojen paikkansapitävyys. Toisin kuin Suomessa ja miltei jokaisessa muussa maassa, Norjassa verkonhaltijalla ei siis ole juurikaan vastuuta tunnuslukujen laskennan oikeellisuudesta, sillä laskenta tehdään keskeytystietojen perusteella regulaattorin toimesta. Voitaneen todeta, että tähän suuntaan toimitusvarmuuden seurannan soisi kehittyvän kaikkien osapuolten siitä hyötyessä. Norjassa keskeytysten raportointiin käytetään vuonna 1995 (Heggset & Kjgille 2000) käyttöön otettua ohjelmistokokonaisuutta nimeltä FASIT (Feil- og AvbruddsStatistikk I Totalnettet). (Mogstad 2010) Norjan mallia KAH -kustannuksen tarkempaan laskentaan käsitellään kappaleessa 5.5.
37 29 4 UUDEN SÄHKÖMARKKINALAIN TUOMAT VAATIMUKSET Tässä kappaleessa tarkastellaan voimaan astuneen uuden sähkömarkkinalain luomia uudistuksia. Näistä keskeisin vaatimus, eri alueiden sähkönjakelun keskeytyksille sallittava maksimikesto, tulee käytännössä suoraan Energiavirastolle uudeksi aktiivisesti seurattavaksi asiaksi ensinnäkin siksi, ettei verkonhaltijoilla tapahtuisi lain vaatimuksia pidempiä keskeytyksiä. Toisekseen seurattavaksi tulee myös edellä mainitun kehittyminen, sillä virastolla on velvollisuus puuttua asiaan, jos näyttää siltä, että jollain verkonhaltijalla lain asettamat vaatimukset eivät nykyisellään tule täyttymään. Tämä voi ilmetä toimitusvarmuuden tason parantumattomuuden lisäksi myös esimerkiksi investointimäärien muuttumattomuutena, vaikka verkonhaltija olisikin muun muassa kehittämissuunnitelmissaan vakuuttanut parantavansa tilannettaan lain edellyttämän toimitusvarmuuden tason suhteen. Nykyisistä käytössä olevista tunnusluvuista esimerkiksi vakiokorvausten lukumäärä eri keskeytysaikaportaissa on hyvä työkalu verkonhaltijakohtaiseen toimitusvarmuuden tason seurantaan. 4.1 Keskeiset vaatimukset Sähkömarkkinalain epäilemättä merkittävin yksittäinen asia koskee sähkönjakelun toimitusvarmuudelle asetettuja vaatimuksia, jotka ohjaavat verkonhaltijoita pitkäjänteiseen verkon kehittämiseen. Kriteerit on annettu sähkönjakelun keskeytyksen enimmäiskestoaikoina asemakaava-alueella (6 tuntia) ja muulla alueella (36 tuntia), mutta vaatimuksiin liittyy myös erinäisiä poikkeuksia ja siirtymäsäännös, joista kerrotaan tarkemmin kappaleessa 4.3. On kuitenkin huomioitava, että nämä toimitusvarmuusvaatimukset koskevat pelkästään myrskyn tai lumikuorman aiheuttamia keskeytyksiä, eli kaikkiin vianaiheuttajiin laki ei edellytä varautumaan. Jakeluverkonhaltijan on toimitettava virastolle sähkönjakeluverkon kehittämissuunnitelma ensimmäisen kerran vuoden 2014 kesäkuun loppuun mennessä, minkä jälkeen suunnitelma tulee päivittää kahden vuoden välein. Kehittämissuunnitelmista kerrotaan tarkemmin kappaleessa 4.4. Uusi sähkömarkkinalaki muuttaa myös pitkistä sähkönjakelun keskeytyksistä maksettavien vakiokorvausten määrää siten, että lakiin tulee kaksi uutta porrasta erityisen pitkille keskeytyksille. Lisäksi myös vakiokorvauksen suurin mahdollinen määrä yhdellä asiakkaalla nousee huomattavasti. Vakiokorvauksista kerrotaan tarkemmin luvussa 4.5.
38 Verkon kehittämisvelvollisuus Sähkömarkkinalain pykälä 19 käsittelee sähköverkon kehittämisvelvollisuutta ja määrittelee sen yleisellä tasolla. Lainkohdan mukaan verkonhaltijan tulee riittävän hyvälaatuisen sähkön saannin turvaamiseksi verkkonsa käyttäjille ylläpitää, käyttää ja kehittää sähköverkkoaan sekä yhteyksiä toisiin verkkoihin sähköverkkojen toiminnalle säädettyjen vaatimusten ja verkon käyttäjien kohtuullisten tarpeiden mukaisesti. Lainkohta vastaa vanhan sähkömarkkinalain pykälää 9 ja sen perusperiaatteet ovat pysyneet pitkälti samoina. Kehittämisvelvollisuuden täyttämiseen on uudessa sähkömarkkinalaissa luotu kuusi täsmennettyä kriteeriä, minkä mukaisesti sähköverkko on suunniteltava, rakennettava ja sitä on ylläpidettävä. Nämä kriteerit ovat: 1) Sähköverkko täyttää sähköverkkotoiminnan laatuvaatimukset ja sähkönsiirron sekä -jakelun tekninen laatu on muutoinkin hyvä 2) Sähköverkko ja sähköverkkopalvelut toimivat luotettavasti ja varmasti silloin, kun niihin kohdistuu normaaleja odotettavissa olevia ilmastollisia, mekaanisia ja muita ulkoisia häiriöitä 3) Sähköverkko ja sähköverkkopalvelut toimivat mahdollisimman luotettavasti normaaliolojen häiriötilanteissa ja valmiuslaissa (1552/2011) tarkoitetuissa poikkeusoloissa 4) Sähköverkko toimii yhteensopivasti sähköjärjestelmän kanssa ja se voidaan tarvittaessa liittää yhteen toisen sähköverkon kanssa 5) Sähköverkkoon voidaan liittää vaatimukset täyttäviä käyttöpaikkoja ja voimalaitoksia 6) Verkonhaltija kykenee muutoinkin täyttämään sille kuuluvat tai tämän lain nojalla asetetut velvollisuudet Edellä esitetyistä kriteereistä on havaittavissa, että ne ovat varsin tiukkoja, mutta kuitenkin tulkinnanvaraisia. Tämä on tarkoituksenmukaista, sillä kehittämisvelvollisuudelle on mahdotonta asettaa esimerkiksi eksakteja numeerisia arvoja sisältäviä kriteerejä. Tämä perustuu muun muassa siihen, että sähköverkonhaltijoiden tilanteet ja toimintaympäristöt ovat hyvin erilaisia. Esimerkiksi ensimmäisen kriteerin kuvaama sähkönjakelun hyvä laatu nähdään maaseutumaisen vastuualueen verkonhaltijalla useimmiten täysin erilaisena kuin suurkaupungin sähkönjakelusta vastaavalla verkonhaltijalla. Tämä alueellinen eriarvoisuus on osaltaan myös sähkömarkkinalaissa itsessään vahvistettu asia perustuen juuri 6 ja 36 tunnin toimitusvarmuusvaatimuksiin eri alueille. 4.3 Jakeluverkon toiminnan laatuvaatimukset Kuten sähkömarkkinalain 51 yksityiskohtaisissa perusteluissa todetaan, tämän lainkohdan tarkoituksena on täydentää ja täsmentää edellisessä kappaleessa mainitun 19 määrittämää sähköverkon kehittämisvelvollisuutta. (HE 20/2013 vp 2013) 51 määrit-
39 31 tää jakeluverkonhaltijoita velvoittavat sähkönjakelun keskeytysten aikarajat, joiden mukaan jakeluverkko on suunniteltava, rakennettava ja ylläpidettävä. On erittäin tärkeää huomata se, että nämä aikarajat koskevat jakeluverkon vikaantumista vain myrskyn tai lumikuorman seurauksena. Näiden kahden vikatyypin on kuitenkin katsottu kattavan valtaosan Suomessa tähän asti tapahtuneiden suurhäiriöiden syistä, kuten kuvasta 4.1 on havaittavissa. (Energiateollisuus ry 2013) Kuva 4.1. Sähköverkon keskeytysajan aiheuttajat ilman jälleenkytkentöjä vuosina 2011 ja 2012 (Energiateollisuus ry 2013)
Keski-iän huomiointi sähköverkon nykykäyttöarvon laskennassa
Muistio 22.11.2011 Perustelumuistio nro 2 (versio 3) / 2011 asiakirjalle: Sähkön jakeluverkkotoiminnan ja suurjännitteisen jakeluverkkotoiminnan hinnoittelun kohtuullisuuden valvontamenetelmien suuntaviivat